עבור: חברי ועדת החוקה

מאת: הייעוץ המשפטי לוועדה

הצעת חוק הכשרות המשפטית והאפוטרופסות (תיקון מס' ...), התשע"ו–2016

נוסח לדיון ביום 27.3.16

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| תיקון סעיף 18 | 1. | בחוק הכשרות המשפטית והאפוטרופסות, התשכ"ב–1962‏[[1]](#footnote-1) (להלן – החוק העיקרי), בסעיף 18 – | | | | | | |
|  |  | (1) בסעיף קטן (ב), בכל מקום, במקום "בתוספת לחוק זה" יבוא "בתוספת הראשונה לחוק זה"; | | | | | | |
|  |  | (2) בסעיפים קטנים (ג) ו-(ד), בכל מקום, אחרי "המנוי בתוספת" יבוא "הראשונה"; | | | | | | |
|  |  | (3) בסעיף קטן (ה), אחרי "התוספת" יבוא "הראשונה". | | | | | | |
| הוספת פרק שני1 | 2. | אחרי סעיף 32 לחוק העיקרי יבוא: | | | | | | |
|  |  | "פרק שני1: ייפוי כוח מתמשך | | | | | | |
|  |  | סימן א': הגדרות | | | | | | |
|  |  | הגדרות – פרק שני1 | | | 32א. | בפרק זה – | | |
|  |  |  |  |  |  | "בעל כשירות" – מי שמסוגל להבין את המשמעות של מתן ייפוי כוח מתמשך, מטרותיו ותוצאותיו, ואם הוא אדם עם מוגבלות – בהינתן התאמות לפי חוק שוויון זכויות לאנשים עם מוגבלות; | | |
|  |  |  |  |  |  | "הנחיות מקדימות למיופה כוח" – כמשמעותן בסימן ו'; | | |
|  |  |  |  |  |  | "חוות דעת מומחה" – חוות דעת, תעודה או אישור מומחה שקבע השר לפי סעיף 83(ב); | | |
|  |  |  |  |  |  | "חוק השליחות" – חוק השליחות, התשכ"ה–1965‏[[2]](#footnote-2); | | |
|  |  |  |  |  |  | "טובת הממנה" – מכלול הזכויות, האינטרסים והצרכים של הממנה; | | |
|  |  |  |  |  |  | "ממנה" – מי שממנה מיופה כוח לפי הוראות סימן ב'; | | |
|  |  |  |  |  |  | "מסוגל להבין בדבר" – מי שמסוגל להבין בעניין מסוים ולקבל החלטות בקשר אליו; | | |
|  |  |  |  |  |  | "עניינים אישיים" – לרבות עניינים הנוגעים לרווחתו האישית של אדם, לצרכיו היום-יומיים, למקום מגוריו, לבריאותו, או לענייניו הגופניים, הנפשיים או החברתיים, ולמעט עניין הנוגע לרכושו. | | |
|  |  | סימן ב': מינוי מיופה כוח | | | | | | |
|  |  | מינוי מיופה כוח | | | 32ב. | (א) אדם בגיר שהוא בעל כשירות רשאי, בייפוי כוח מתמשך שנתן לפי הוראות פרק זה (בפרק זה – ייפוי כוח מתמשך), למנות אדם אחר, אחד או יותר, שיהיה מוסמך לפעול בשמו בעניינים כאמור בסעיף קטן (ב) ולייצגו בקשר לעניינים אלה (בפרק זה – מיופה כוח), והכול כפי שיפרט הממנה בייפוי הכוח המתמשך ובהתאם להוראות לפי פרק זה. | | |
|  |  |  |  |  |  | (ב) ייפוי כוח מתמשך יכול שיהיה בענייניו האישיים של הממנה, כולם או חלקם, או בענייני רכושו, כולם או חלקם, ורשאי הממנה למנות את אותו אדם למיופה כוח לעניינים אישיים ולמיופה כוח לענייני רכוש; | | |
|  |  | מי רשאי להתמנות למיופה כוח | | | 32ג. | (א) רשאי להתמנות למיופה כוח, יחיד שמתקיימים לגביו כל אלה: | | |
|  |  |  |  |  |  |  | (1) מלאו לו 18 שנים; | |
|  |  |  |  |  |  |  | (2) הוא לא הוכרז פסול דין ולא מונה לו אפוטרופוס ולא נכנס לתוקף ייפוי כוח מתמשך בעניינו, כל עוד ההכרזה או המינוי כאמור הם בתוקף; | |
|  |  |  |  |  |  |  | (3) לגבי מיופה כוח לענייני רכוש – בעת החתימה על ייפוי הכוח או בעת כניסתו לתוקף מתקיימים בו שני אלה: | |
|  |  |  |  |  |  |  |  | (א) הוא לא הוכרז כפושט רגל לפי פקודת פשיטת הרגל [נוסח חדש], התש"ם–1980[[3]](#footnote-3), או לא ניתן לו הפטר; |
|  |  |  |  |  |  |  |  | (ב) אינו לקוח מוגבל [[חמור?]] כמשמעותו בסעיף 2 לחוק שיקים ללא כיסוי, התשמ"א–1981[[4]](#footnote-4); |
|  |  |  |  |  |  |  | (4) הוא אינו נותן לממנה טיפול רפואי כהגדרתו בחוק זכויות החולה, טיפול סוציאלי, סיעודי או שיקומי, תמורת תשלום, במישרין או בעקיפין; | |
|  |  |  |  |  |  |  | (5) הוא אינו מספק לממנה מגורים תמורת תשלום, במישרין או בעקיפין, למעט אם הוא קרוב של הממנה; | |
|  |  |  |  |  |  |  | (6) הוא אינו עורך הדין או בעל המקצוע שבפניו נערך ייפוי הכוח המתמשך, לפי סעיף 32י. | |
|  |  |  |  |  |  | (ב) לא יהיה אדם מיופה כוח לפי פרק זה, ולא יסכים להיות מיופה כוח, של יותר משלושה אנשים, אלא אם כן הוא קרובו של הממנה. | | |
|  |  | מיופי כוח במשותף | | | 32ד. | מינה אדם לפי סימן זה שני מיופי כוח או יותר שיפעלו במשותף, יחולו על מיופי הכוח הוראות סעיף 46(1) עד (4), בשינויים המחויבים, אם לא קבע הממנה בייפוי הכוח אחרת; התפנה מקומו של אחד ממיופי הכוח או שחדל לפעול, זמנית או לצמיתות, ימשיכו מיופי הכוח האחרים לפעול בהתאם לייפוי הכוח ולהוראות לפי פרק זה, כל עוד לא קבע הממנה בייפוי הכוח אחרת. | | |
|  |  | מיופה כוח מחליף | | | 32ה. | הממנה רשאי לקבוע בייפוי הכוח מיופה כוח מחליף אשר יבוא במקומו של מיופה הכוח אם מינויו יפקע ; פקע מינויו של מיופה הכוח, יהיה המחליף מיופה הכוח. | | |
|  |  | סימן ג': סמכויות מיופה כוח | | | | | | |
|  |  | סמכויות מיופה כוח | | | 32ו. | (א) מיופה כוח יהיה מוסמך לקבל בשם הממנה מידע שרשאי הממנה לקבל, לקבל בשם הממנה כל החלטה בקשר לעניינים שבייפוי הכוח שאותה היה מוסמך הממנה לקבל וכן לבצע בשם הממנה כל פעולה בקשר לאותם עניינים שאותה היה הממנה רשאי לבצע, למעט פעולה שלפי מהותה או לפי חיקוק יש לבצעה באופן אישי, והכול בכפוף להוראות שקבע הממנה בייפוי הכוח ולהוראות בית המשפט כאמור בסעיף 32כא. | | |
|  |  |  |  |  |  | (ב) בלי לגרוע מהוראות סעיף קטן (א), מיופה כוח לא יהיה מוסמך לבצע בשם הממנה פעולות אלה: | | |
|  |  |  |  |  |  |  | (1) המרת דת; | |
|  |  |  |  |  |  |  | (2) קבלת החלטות או ביצוע פעולות שהיה מוסמך הממנה לעשות בשמו של אדם אחר או מתוקף היותו הורה או אפוטרופוס; | |
|  |  |  |  |  |  |  | (3) מתן הסכמה למסירת ילד לאימוץ; | |
|  |  |  |  |  |  |  | (4) השתתפות בבחירות; | |
|  |  |  |  |  |  |  | (5) כל פעולה או הבעת רצון שמטופל, מיופה כוחו או אפוטרופסו רשאים או מוסמכים לבצע או להביע, לפי חוק החולה הנוטה למות, התשס"ו–2005‏[[5]](#footnote-5); | |
|  |  |  |  |  |  |  | (6) עריכת צוואה, קביעת מוטבים לגבי סכומים שיש לשלם עקב מותו של אדם לפי סעיף 147 לחוק הירושה, התשכ"ה–1965‏[[6]](#footnote-6); | |
|  |  |  |  |  |  | (ג) על אף האמור בסעיף קטן (א), מיופה כוח לא יהיה מוסמך לבצע בשם הממנה פעולה מהפעולות המנויות להלן, אלא אם כן הוסמך לכך במפורש בייפוי הכוח: | | |
|  |  |  |  |  |  |  | (1) | (א) מתן תרומות למי שצוין במפורש בייפויי הכוח בסכום מצטבר שאינו עולה על 100,000 שקלים חדשים. |
|  |  |  |  |  |  |  |  | (ב) מתן מתנות למי שצוין במפורש בייפוי הכוח, למעט מתנות הנהוגות בנסיבות העניין, בסכום מצטבר שאינו עולה על 100,000 שקלים חדשים. |
|  |  |  |  |  |  |  |  | (ג) פעולה משפטית אחרת, ובכלל זה כמה פעולות הקשורות בעסקה אחת, או סוג פעולות כאמור, ששווין הכולל עולה על 100,000 שקלים חדשים ואינו עולה על 500,000 שקלים חדשים; |
|  |  |  |  |  |  |  |  | (ד) ביצוע שינויים בחיסכון הפנסיוני; ואולם, לא תידרש הסמכה כאמור לטיפול בקבלת קצבה במועד; |
|  |  |  |  |  |  |  |  | (ה) ביצוע פעולות במוצר פנסיוני, כהגדרתו בחוק הפיקוח על שירותים פיננסיים (ייעוץ, שיווק ומערכת סליקה פנסיוניים), התשס"ה–2005, למעט הגשת בקשה לקבלת קצבה בהגיעו לגיל פרישה לפי סעיף 3 לחוק גיל פרישה, התשס"ד–2004. |
|  |  |  |  |  |  |  |  | \*הוספת הוראה בעניין הצמדה. |
|  |  |  |  |  |  |  | (2) | (א) מתן הסכמה לבדיקה פסיכיאטרית, לטיפול פסיכיאטרי או לאשפוז, והכול בבית חולים כהגדרתו בחוק טיפול בחולי נפש, התשנ"א–1991‏[[7]](#footnote-7), או לשחרור מאשפוז כאמור בתנאים שקבע הממנה. |
|  |  |  |  |  |  |  |  | (ב) הסכמת מיופה כוח לפי פסקה זו לא תהיה תקפה אם במועד שבו התבקשה ההסכמה מתנגד הממנה לבדיקה, לטיפול או לאשפוז, אלא אם כן ייפוי הכוח המתמשך נחתם גם בפני פסיכיאטר, והממנה הסמיך במפורש את מיופה הכוח לתת הסכמה למרות התנגדותו. |
|  |  |  |  |  |  |  |  | (ג) לא ייחתם ייפוי כוח מתמשך לעניין זה אלא לאחר שפסיכיאטר כאמור הסביר לממנה את מהות ההסכמה כאמור ואת תוצאותיה ונוכח לדעת כי הממנה הבין את הדברים וכי ייפוי הכוח ניתן בהסכמה חופשית ומרצון, בלא שהופעלו על הממנה לחץ או השפעה בלתי הוגנת ובלא ניצול מצוקתו או חולשתו. |
|  |  |  |  |  |  |  |  | (ד) הסכמת מיופה הכוח במקרה כאמור לא תהיה תקפה לאשפוז העולה על 48 שעות או אם באותה העת הממנה מסוגל לתת הסכמה מדעת. |
|  |  |  |  |  |  | (ד) על אף האמור בסעיף קטן (א), מיופה כוח לא יהיה מוסמך לבצע בשם הממנה פעולה משפטית מהפעולות המנויות להלן, אלא אם כן נתן לכך בית המשפט אישור מראש: | | |
|  |  |  |  |  |  |  | (1) עסקה במקרקעין, למעט השכרה של נכס לתקופה שאינה עולה על חמש שנים שהוראות חוק הגנת הדייר לא חלה עליה; | |
|  |  |  |  |  |  |  | (2) המחאה או שעבוד של זכות לקבלת זכות במקרקעין; | |
|  |  |  |  |  |  |  | (3) השכרה שחוק הגנת הדייר [נוסח משולב], התשל"ב–1972‏[[8]](#footnote-8), חל עליה; | |
|  |  |  |  |  |  |  | (4) הסתלקות מחלק או ממנה בעיזבון או העברה או שעבוד של חלק או מנה בעיזבון; | |
|  |  |  |  |  |  |  | (5) מתן מתנה או תרומה בסכום העולה על 100,000 שקלים חדשים; | |
|  |  |  |  |  |  |  | (6) פעולה משפטית אחרת, ובכלל זה כמה פעולות הקשורות בעסקה אחת, ששווין עולה על 500,000 שקלים חדשים, או על 100,000 שקלים חדשים – אם לא ניתנה הסמכה מפורשת כאמור בסעיף קטן (ג); | |
|  |  |  |  |  |  |  | (7) משיכה מוקדמת של כספים מהחיסכון הפנסיוני למעט בקשה לקבלת קצבה/ משיכת כספים ממוצר פנסיוני, העברתם לאחר, שעבודם או עיקולם לפי סעיף 25 לחוק הפיקוח על שירותים פיננסיים (קופות גמל), התשס"ה–2005; | |
|  |  |  |  |  |  |  | (8) מתן הלוואה או ערבות; | |
|  |  |  |  |  |  |  | (9) התחייבות לביצוע פעולה מהפעולות המנויות בפסקאות (1) עד (8). | |
|  |  |  |  |  |  | (ה) בלי לגרוע מהוראות סעיף קטן (א), הסמכויות הנתונות לאפוטרופוס לפי רשימת החיקוקים המנויה בתוספת השנייה יהיו נתונות גם למיופה כוח, בשינויים המחויבים ובלבד שאותו עניין נכלל בייפוי הכוח המתמשך ובכפוף להוראות שנקבעו בו; השר, לאחר התייעצות עם השר הממונה על ביצועו של חיקוק ובאישור ועדת החוקה חוק ומשפט של הכנסת, רשאי לשנות, בצו, את התוספת השנייה. | | |
|  |  |  |  |  |  | (ו) על אף האמור בסעיפים 5 ו-16 לחוק השליחות, מיופה כוח יהיה מוסמך למנות שלוח לצורך ייצוגו בהליכים משפטיים, ובכל הנוגע לענייני רכוש – הוא יהיה מוסמך למנות שלוח לביצוע סמכויות שהוענקו לו בייפוי הכוח, והכול בכפוף להוראות שקבע הממנה בייפוי הכוח ולהוראות בית המשפט כאמור בסעיף 32כא ו-32כב, אולם מיופה כוח לא יהיה מוסמך למנות מיופה כוח אחר לפי הוראות פרק זה. | | |
|  |  |  |  |  |  | (ז) הוראות סעיף 48 יחולו, בשינויים המחויבים, לעניין פעולה משפטית בין הממנה לבין מיופה הכוח, בן זוגו או קרוביו של מיופה הכוח ולעניין פעולה משפטית בין שני ממנים שמינו מיופה כוח אחד; ואולם – | | |
|  |  |  |  |  |  |  | (1) אם הסמיכו שני הממנים במפורש בייפוי הכוח את מייפה הכוח לייצגם בפעולה משפטית ביניהם מוסמך מיופה הכוח לייצגם אף בלא אישור כאמור באותו סעיף; | |
|  |  |  |  |  |  |  | (2) מיופה הכוח מוסמך לייצג את הממנה לעניין פעולה ביניהם, ללא אישור כאמור באותו סעיף, אם מיופה הכוח הוא קרוב של הממנה ומנהל עמו משק בית משותף והממנה הסמיך אותו במפורש לעניין פעולה הקשורה בניהול היום-יומי של משק הבית המשותף. | |
|  |  | חיובי מיופה הכוח | | | 32ז1. | (א) מיופה כוח חייב לפעול בשקידה, במיומנות, במסירות וללא התרשלות ולנהוג בתום לב לשמירת ענייניו של הממנה ולא לטובת ענייניו שלו. | | |
|  |  |  |  |  |  | (ב) בלי לגרוע מסעיף 32ז3, בעל מקצוע שהתמנה כמיופה כוח כדי שיפעיל את כישוריו המקצועיים יפעל במסירות ובמקצועיות כפי שבעל מקצוע היה מפעיל כלפי לקוחו. | | |
|  |  |  |  |  |  | (ג) הוראות סעיף 57 יחולו לעניין מיופה כוח, בשינויים המחויבים. | | |
|  |  | דרכי פעולתו של מיופה כוח | | | 32ז2. | (א) במילוי תפקידיו והפעלת סמכויותיו יפעל מיופה כוח בהתאם לעקרונות אלה: | | |
|  |  |  |  |  |  |  | (1) שמירת כבודו של הממנה ובדרך שתגביל את זכויותיו וחירותו במידה הפחותה ביותר; | |
|  |  |  |  |  |  |  | (2) שמירה, ככל האפשר, על פרטיות הממנה; | |
|  |  |  |  |  |  |  | (3) בדרך שתאפשר לממנה לממש את יכולותיו ולשמור על מרב עצמאותו האפשרית, בהתאם ליכולותיו. | |
|  |  |  |  |  |  | (ב) עם כניסתו לתוקף של ייפוי הכוח, יסביר מיופה הכוח לממנה מהם תפקידיו וסמכויותיו כמיופה כוח, בלשון פשוטה ובהתאם ליכולת הבנתו של הממנה, ואם הוא אדם עם מוגבלות – תוך שימוש באמצעי עזר שברשותו או בכל דרך אפשרית הסבירה בנסיבות העניין. | | |
|  |  |  |  |  |  | (ג) מיופה הכוח ימסור לממנה מידע שיש בידו בנוגע לענייניו האישיים והרכושיים של הממנה ומידע הנוגע לטיפולו של מיופה הכוח בענייני הממנה בלשון המובנת לו ובהתאם ליכולת הבנתו ויסייע לו בנגישות למידע אחר הנוגע לענייניו או הדרוש לשם קבלת החלטות בעניינים הנוגעים לו. | | |
|  |  |  |  |  |  | (ד) מיופה הכוח יסייע לממנה ויעודד אותו לקבל החלטות בעצמו בעניינים הנוגעים לו, ככל שהממנה מסוגל לכך. | | |
|  |  |  |  |  |  | (ה) מיופה הכוח יפעל בדרך שתאפשר לממנה לשמור על ערכיו התרבותיים והדתיים וכן יסייע לו להשתתף בחיי הקהילה, לרבות בפעילויות חברתיות, תרבותיות, שיקומיות ותעסוקתיות. | | |
|  |  |  |  |  |  | (ו) מיופה הכוח יפעל בדרך שתאפשר לממנה לשמור על קשרים עם בני משפחה וחברים. | | |
|  |  |  |  |  |  | (ז) מיופה הכוח יתייעץ, לפי הצורך, עם גורמים מקצועיים ובני משפחה וחברים קרובים של הממנה וייעזר בהם לשם קידום ענייניו של הממנה. | | |
|  |  |  |  |  |  | (ח) מיופה כוח, לרבות מיופה כוח שמונה לאדם שמצבו ויכולת הבנתו משתנים מזמן לזמן או מעניין לעניין, יפעל במילוי תפקידיו תוך התחשבות בשינויים במצבו או בהבנתו של הממנה, לרבות לעניין שמיעת דעתו, התייעצות עמו, התחשבות ברצונותיו ועידודו לקבל החלטות ולנהל את העניינים הנוגעים לו בעצמו בזמנים או בעניינים שבהם הוא מסוגל לכך. | | |
|  |  |  |  |  |  |  | | |
|  |  | דרכי קבלת החלטות בעניינו של הממנה | | | 32ז3. | (א) מיופה הכוח ישמע את דעת הממנה, ישתפו בכל עניין והחלטה הנוגעים אליו, ויתייעץ עמו, אם ניתן לברר את דעתו; לשם כך, ימסור מיופה הכוח לממנה את המידע הדרוש לו, לרבות מהות העניין נושא ההחלטה או הפעולה, החלופות האפשריות, היתרונות והחסרונות שבבחירת כל אחת מהן ואת המלצתו של מיופה הכוח, אם ישנה, והטעמים ביסודה; לעניין סעיף זה – "ניתן לברר את דעתו", ו"מסוגל להבין בדבר" – לרבות לאחר שניתן לו מידע בדרך האמורה בסעיף קטן (ז). | | |
|  |  |  |  |  |  | (ב) בקבלת החלטות בעניינים שבסמכותו יפעל מיופה כוח לפי המפורט להלן: | | |
|  |  |  |  |  |  |  | (1) אם נתן הממנה הנחיות מקדימות באותו עניין – בהתאם להנחיות המקדימות, בכפוף להוראות סימן ו'; | |
|  |  |  |  |  |  |  | (2) אם לא נתן הממנה הנחיות מקדימות – לפי רצונו של הממנה, אם ניתן לברר את דעתו ולאחר שניתן לו מידע כאמור בסעיף קטן (א); | |
|  |  |  |  |  |  |  | (3) אם לא ניתן לברר את דעתו של הממנה – בהתאם לרצון הממנה כפי שהובע בעת שהיה מסוגל להבין בדבר או כפי שניתן ללמוד מייפוי הכוח או מהתנהגותו בעבר וכן בהתחשב בהשקפת עולמו ואורח חייו של הממנה כפי שהיו בעבר; | |
|  |  |  |  |  |  |  | (4) אם לא ניתן לעמוד על רצונו של הממנה – יפעל מיופה הכוח בהתאם לטובת הממנה ותוך נקיטת דרכי הפעולה שבסעיף 32ז2. | |
|  |  |  |  |  |  | (ג) על אף האמור בסעיף זה, לא יפעל מיופה הכוח בהתאם לרצונו של ממנה שלא נתן הנחיות מקדימות, אם הוא סבור כי הפעולה או ההחלטה יגרמו לממנה פגיעה של ממש. | | |
|  |  |  |  |  |  | (ד) ממנה רשאי לקבוע בייפוי הכוח במפורש לעניין מסוים או לכלל העניינים שבייפוי הכוח כי הוא מבקש שמיופה כוח יעדיף את רצונו הקודם כפי שבא לידי ביטוי בהנחיות מקדימות או באופן אחר שקבע הממנה על פני רצונו לאחר שחדל להיות מסוגל להבין בדבר; קבע הממנה הוראה כאמור, יפעל מיופה הכוח בעניינים שנכללו בהוראה לפי רצונו הקודם של הממנה, לאחר שניסה בעצמו או באמצעות בני משפחה ואנשים אחרים לשכנע את הממנה להסכים עם ההחלטה או הפעולה שבה מדובר. | | |
|  |  |  |  |  |  | (ה) על אף האמור בסעיף קטן (ד) – | | |
|  |  |  |  |  |  |  | (1) בעניין אישי מהותי לא יפעל מיופה הכוח בניגוד לרצונו של הממנה אם הוא מתנגד לכך בשעת המעשה; | |
|  |  |  |  |  |  |  | (2) בעניין רפואי מהותי לא יפעל מיופה הכוח בניגוד לרצונו של הממנה אם הוא מתנגד לטיפול בשעת המעשה, ויחולו לעניין זה הוראות חוק זכויות החולה. | |
|  |  |  |  |  |  | (ו) אין בהוראות סעיפים קטנים (ג) עד (ה) כדי לגרוע מהאפשרות לפנות לבית המשפט בבקשה למתן הוראות בהתאם להוראות סעיף 32כא. | | |
|  |  |  |  |  |  | (ז) מידע והסברים שעל מיופה כוח למסור לממנה לפי סעיף זה ולפי סעיף 32ז2, יימסרו לממנה בלשון פשוטה בהתאם ליכולת הבנתו, ואם הוא אדם עם מוגבלות – תוך שימוש באמצעי עזר שברשותו או בכל דרך אפשרית הסבירה בנסיבות העניין; אין בהוראות סעיף קטן זה כדי לגרוע מהוראות בדבר התאמות נגישות לפי חוק שוויון זכויות לאנשים עם מוגבלות, הנדרשות ממי שנותן שירות ציבורי כמשמעותו באותו חוק. | | |
|  |  | הגנת צד שלישי | | | 32ח. | (א) על פעולה שהתבצעה ללא הרשאה של הממנה או בחריגה מייפוי הכוח המתמשך כלפי צד שלישי יחולו הוראות סעיף 6(ב) לחוק השליחות; הסכים הממנה לפעולה בדיעבד, רשאי מיופה הכוח לבקש מבית המשפט אישור לביצועה. | | |
|  |  |  |  |  |  | (ב) על אף האמור בסעיף קטן (א), היה פגם במינויו של מיופה כוח, תהיה פעולה של מיופה כוח על פי ייפוי כוח מתמשך בת-תוקף ובלבד שנעשתה כלפי אדם שפעל בתום לב ובתמורה; הסכים הממנה לפעולה בדיעבד, רשאי מיופה הכוח לבקש מבית המשפט אישור לביצועה. | | |
|  |  |  |  |  |  | (ג) היה הממנה אדם שאינו מסוגל להבין בעניין/בדבר שלגביו ניתן ייפוי הכוח, יהיה רשאי מיופה כוח לפעול לפי ייפוי הכוח רק אם ניתן לגביו אישור הפקדה של האפוטרופוס הכללי ואישור על קבלת הודעה על כניסתו לתוקף לפי סעיפים 32יא(ב) או 32יג, ובכפוף להוראות חוק זה. | | |
|  |  | שכר מיופה כוח והוצאותיו | | | 32ט. | (א) מיופה כוח יהיה זכאי לקבל שכר בעבור ביצוע תפקידו מנכסי הממנה, אם קבע זאת הממנה בייפוי הכוח, בגובה השכר שנקבע בייפוי הכוח. | | |
|  |  |  |  |  |  | (ב) מיופה כוח רשאי לנכות מנכסי הממנה את ההוצאות הסבירות שהוציא לשם הפעלת סמכויותיו לפי ייפוי הכוח. | | |
|  |  | סימן ד': ייפוי כוח מתמשך – הוראות שונות | | | | | | |
|  |  | אופן עריכת ייפוי כוח מתמשך | | | 32י. | (א) ייפוי כוח מתמשך יינתן בכתב לפי טופס שייקבע בתקנות, וייחתם בידי הממנה בפני עורך דין שעבר הכשרה לעניין עריכת ייפוי כוח מתמשך כפי שתיקבע בתקנות ואינו בעל עניין בייפוי הכוח. | | |
|  |  |  |  |  |  | (ב) התעורר ספק אצל עורך הדין בדבר היותו של אדם בעל כשירות, לרבות עקב מוגבלות המשליכה על מסוגלותו להבין את טיבו של ייפוי הכוח, משמעותו, מטרותיו ותוצאותיו, יפנה אותו עורך הדין למומחה, כפי שיקבע לעניין זה השר בהסכמת שר הבריאות ושר הרווחה והשירותים החברתיים, כדי שיחווה דעתו בדבר היותו של הממנה בעל כשירות. | | |
|  |  |  |  |  |  | (ג) על אף האמור בסעיף קטן (א), ייפוי כוח מתמשך המסמיך את מייפה הכוח לפעול בשמו של הממנה רק בעניינים הנוגעים לבריאותו, יכול שייחתם בפני בעל מקצוע; טופס כאמור ייקבע בהסכמת שר הבריאות; אלא אם כן קבע הממנה אחרת, ייפוי כוח כאמור יכלול הסמכה של מיופה הכוח גם בעניינים הנוגעים לבדיקה או לטיפול פסיכיאטרי שאינם בבית חולים פסיכיאטרי. לעניין סעיף זה, "בעל מקצוע" – כל אחד מאלה: | | |
|  |  |  |  |  |  |  | (1) רופא מורשה כמשמעותו בסעיף 2 לפקודת הרופאים [נוסח חדש], התשל"ז–1976‏[[9]](#footnote-9); | |
|  |  |  |  |  |  |  | (2) עובד סוציאלי כהגדרתו בסעיף 2 לחוק העובדים הסוציאליים, התשנ"ו–1996‏[[10]](#footnote-10); | |
|  |  |  |  |  |  |  | (3) פסיכולוג הרשום בפנקס הפסיכולוגים לפי חוק הפסיכולוגים, התשל"ז–1977‏[[11]](#footnote-11); | |
|  |  |  |  |  |  |  | (4) אח או אחות מוסמכים. | |
|  |  |  |  |  |  | (ד) בייפוי כוח מתמשך יפרט הממנה את העניינים שבהם מוסמך מיופה הכוח לפעול בשמו, ואם הוא מוסמך לבצע בשמו פעולה מהפעולות המנויות בסעיף 32ו(ג) – יפרט גם את אותן פעולות; כמו כן, הממנה רשאי לכלול בייפוי הכוח הנחיות מקדימות והוראות לעניין כניסתו לתוקף של ייפוי הכוח ולעניין פקיעתו. | | |
|  |  |  |  |  |  | (ה) בייפוי כוח מתמשך לעניינים אישיים יציין הממנה במפורש אם מיופה הכוח מוסמך לפעול בשמו בעניינים בריאותיים, ואם כן – באילו עניינים, ורשאי הממנה למנות מיופה כוח שיהיה מוסמך להסכים במקומו לקבלת טיפול רפואי כאמור בסעיף קטן (ג); מינה אדם מיופה כוח לכלל ענייניו האישיים ולא סייג מהם במפורש את העניינים הבריאותיים, יחול ייפוי הכוח המתמשך גם על עניינים אלה. | | |
|  |  |  |  |  |  | (ו) הממנה יאשר בחתימתו על ייפוי הכוח כי הוא מבין את משמעות מתן ייפוי הכוח, מטרותיו ותוצאותיו וכי ייפוי הכוח ניתן בהסכמה חופשית ומרצון, בלא שהופעלו עליו לחץ או השפעה בלתי הוגנת ובלא ניצול מצוקתו או חולשתו. | | |
|  |  |  |  |  |  | (ז) עורך הדין שבפניו נחתם ייפוי הכוח יביא לידיעת הממנה ויסביר לו בלשון פשוטה המובנת לו את המפורט להלן: | | |
|  |  |  |  |  |  |  | (1) המשמעויות המשפטיות של ייפוי כוח מתמשך; | |
|  |  |  |  |  |  |  | (2) החלופות הקיימות בדין לייפוי כוח מתמשך, לרבות אפוטרופסות ומתן הנחיות מקדימות לשם מינוי אפוטרופוס כאמור בסעיף 35א; | |
|  |  |  |  |  |  |  | (3) עניינים שניתן לכלול בייפוי כוח מתמשך, ובכלל זה הוראות לעניין מועד כניסתו לתוקף, הנחיות מקדימות, הגבלה לסוגי עניינים והוראות בעניין יידוע; | |
|  |  |  |  |  |  |  | (4) מצבים שבהם לא תידרש הסמכה מפורשת כאמור בסעיף קטן (ה), עניינים שבהם נדרשת הסמכה מפורשת לפי חוק זה כאמור בסעיף 32ו(ג), ועניינים שבהם נדרש אישור בית המשפט כאמור בסעיף 32ו(ד); | |
|  |  |  |  |  |  |  | (5) האפשרויות העומדות בפניו לבקש ליידע אדם נוסף בעת כניסת ייפוי הכוח לתוקף ולבחור למי ובאיזה אופן ידווח מיופה הכוח על פעולותיו לאדם אחר או לאפוטרופוס הכללי, כאמור בסעיף קטן (טו). | |
|  |  |  |  |  |  |  | (6) האפשרות לבטל את ייפויי הכוח או לקבוע שהוא יעמוד בתוקפו גם אם יבקש לבטלו כשלא יהיה בעל כשירות כאמור בסעיף 32יח. | |
|  |  |  |  |  |  | (ח) היה ייפויי הכוח המתמשך בענייני בריאות בלבד, יאשר בעל המקצוע שבפניו נחתם ייפוי הכוח כי הממנה הבין את המשמעות של ייפוי הכוח ואת האפשרות לכלול בו הנחיות מקדימות. | | |
|  |  |  |  |  |  | (ט) הסבר ומידע כאמור בסעיפים קטנים (ז) ו-(ח) יינתנו לממנה ללא נוכחותו של מיופה הכוח, בלשון פשוטה המובנת לו, ואם הוא אדם עם מוגבלות – תוך מתן התאמות נגישות אם נדרשות לפי חוק שוויון זכויות לאנשים עם מוגבלות. | | |
|  |  |  |  |  |  | (י) עורך הדין או בעל המקצוע, לפי העניין, שבפניו נחתם ייפוי הכוח, יאשר על גבי הטופס כי הממנה חתם בפניו על ייפוי הכוח במועד הנקוב בו לאחר שהביא לידיעתו את הפרטים המפורטים בסעיף קטן (ז) או (ח), וכי נוכח לדעת כי הממנה מבין את משמעות מתן ייפוי הכוח, מטרותיו ותוצאותיו והתרשם, לאחר שנתן על כך את דעתו, כי ייפוי הכוח ניתן בהסכמה חופשית ומרצון בלא שהופעלו על הממנה לחץ או השפעה בלתי הוגנת ובלא ניצול של מצוקתו או חולשתו. | | |
|  |  |  |  |  |  | (יא) לייפוי כוח מתמשך תצורף הסכמתו של מיופה הכוח לשמש מיופה כוח, שנחתמה בפני עורך דין לאחר שהסביר לו את משמעות ייפוי הכוח, ואישורו כי קרא והבין את משמעותו, אחריותו וסמכויותיו לפיו וכי הוא עומד בתנאי הכשירות לשמש כמיופה כוח לפי פרק זה.  \*לדיון- קביעה שלא תידרש חתימה של מיופה כוח בעניינים בריאותיים על ייפויי כוח שלא הופקד. | | |
|  |  |  |  |  |  | (יב) הממנה רשאי לצרף לייפוי כוח מתמשך חוות דעת מומחה המעידה על היותו בעל כשירות בעת עריכת ייפוי הכוח. | | |
|  |  |  |  |  |  | (יג) בייפוי כוח מתמשך רשאי הממנה לקבוע אדם אחד או יותר שיהיה על מיופה הכוח ליידעם בדבר כוונתו להודיע לאפוטרופוס הכללי על כניסתו לתוקף של ייפוי הכוח; הממנה רשאי לקבוע אדם נוסף שאותו יידע מיופה הכוח, אם לא ניתן יהיה למסור את ההודעה לאדם שבחר. | | |
|  |  |  |  |  |  | (יד) בייפוי כוח מתמשך רשאי הממנה לקבוע אדם אחד או יותר שאינם קרובים של מיופה הכוח שיהיה על מיופה הכוח ליידעם על החלטות או פעולות בנושאים המנויים בייפוי הכוח, במועדים ובאופן שקבע הממנה, זולת אם קבע הממנה במפורש אחרת; הממנה רשאי לקבוע כי מיופה הכוח ידווח על פעולותיו לאפוטרופוס הכללי. | | |
|  |  |  |  |  |  | קבע הממנה בייפוי הכוח המתמשך כי יוגש דיווח לאפוטרופוס הכללי, יודיע על כך לאפוטרופוס הכללי עם הפקדת ייפוי הכוח, ויחולו על מיופה הכוח מיום כניסת ייפוי הכוח לתוקפו הוראות סעיפים 51 ו-53; האדם שמונה [או מי שביקש הממנה ליידע אותו] יהיה רשאי לדרוש ממיופה הכוח מידע על פעולותיו. (יועבר לסעיף אחר). | | |
|  |  |  |  |  |  | (טו) על אף האמור בכל דין, ייפוי כוח שנערך לפי חוק זה אינו טעון אישור אחר. | | |
|  |  |  |  |  |  | (טז) תקנות לפי סעיף זה טעונות אישור ועדת החוקה, חוק ומשפט של הכנסת. | | |
|  |  | הפקדת ייפוי כוח מתמשך | | | 32יא. | (א) ייפוי כוח מתמשך יופקד אצל האפוטרופוס הכללי; ההפקדה תהיה במסירת עותק מקורי של ייפוי הכוח בידי הממנה עצמו או בידי עורך הדין שבפניו הוא נחתם; הפקדת ייפוי הכוח היא תנאי מוקדם לכניסתו לתוקף. | | |
|  |  |  |  |  |  | (ב) ייפוי כוח מתמשך בענייני בריאות שלא הופקד אצל האפוטרופוס הכללי כאמור בסעיף קטן (א) יהיה תקף לשנה. נכנס ייפויי הכוח לתוקף במהלך אותה שנה, ימשיך לעמוד בתוקפו, בכפוף להוראות חוק זה.  לדיון- שמירת ייפוי כוח בריאותי במשרד הבריאות גם אם לא הופקד באפוטרופוס הכללי והמשך האפשרות לחתום על ייפוי כוח משולב עם ייפוי כוח לפי חוק החולה הנוטה למות. | | |
|  |  |  |  |  |  | (ג) הופקדו כמה ייפויי כוח מתמשך באותם עניינים, ייפוי הכוח האחרון באותו עניין הוא הקובע. | | |
|  |  |  |  |  |  | (ד) האפוטרופוס הכללי או מי שהוא הסמיכו לכך יאשר בכתב, על גבי העותק של ייפוי הכוח המתמשך שנמסר לו, כי ייפוי הכוח הופקד כאמור בסעיף קטן (א); אישור כאמור יהיה ראיה לכאורה לכך שהאדם הנקוב בייפוי הכוח כממנה נתן את ייפוי הכוח וכי ייפוי הכוח ניתן לכל המאוחר ביום ההפקדה. | | |
|  |  |  |  |  |  | (ה) השר רשאי לקבוע הוראות לעניין הפקדת ייפוי כוח מתמשך לפי סעיף זה ושמירתו, וכן לקבוע אגרות בשל הפקדת ייפוי כוח מתמשך או בשל קבלת מידע עליו או העתק ממנו. | | |
|  |  | קבלת מידע על הפקדת ייפוי כוח מתמשך | | | 32יב. | (א) זכאים לקבל מידע על הפקדת ייפוי כוח מתמשך והעתק ממנו – | | |
|  |  |  |  |  |  |  | (1) הממנה; | |
|  |  |  |  |  |  |  | (2) מיופה הכוח; | |
|  |  |  |  |  |  |  | (3) היועץ המשפטי לממשלה או בא כוחו וכן עובד סוציאלי לעניין סדרי דין שמונה לפי חוק הסעד (סדרי דין בענייני קטינים, חולי נפש ונעדרים), התשט"ו–1955‏[[12]](#footnote-12), לשם מילוי תפקידם לעניין חוק זה. | |
|  |  |  |  |  |  |  | (4) לדיון- מי שהממנה בחר שיקבל דיווח על פעולות מיופה הכוח. | |
|  |  |  |  |  |  | (ב) ממועד כניסתו לתוקף של ייפוי כוח מתמשך, זכאים קרובי הממנה ומי שהממנה בחר שמיופה הכוח ידווח להם על פעולותיו לקבל מידע על הפקדת ייפוי הכוח, על זהותו של מיופה הכוח ועל סוגי העניינים שלגביהם ניתן ייפוי הכוח, אלא אם כן הגביל הממנה בייפוי הכוח המתמשך את זכאותם כאמור והודיע על כך לאפוטרופוס הכללי בעת הפקדת ייפוי הכוח המתמשך.  לדיון – האם לאפשר לצד שלישי לברר האם אכן ייפוי כוח מתמשך שהוצג לו הופקד ובתוקף? | | |
|  |  |  |  |  |  | (ג) השר, באישור ועדת החוקה חוק ומשפט של הכנסת, רשאי לקבוע בעלי תפקידים וגופים נוספים על אלה המנויים בסעיף קטן (א)(3) שיהיו זכאים לקבל מידע על הפקדת ייפוי כוח מתמשך והעתק ממנו. | | |
|  |  | כניסה לתוקף של ייפוי כוח מתמשך | | | 32יג. | (א) | (1) ייפוי כוח מתמשך ייכנס לתוקפו במועד שבו חדל הממנה להיות מסוגל להבין בדבר, בעניין שלגביו ניתן ייפוי הכוח המתמשך ולקבל החלטות בקשר אליו, ובלבד שמיופה הכוח מסר לאפוטרופוס הכללי הצהרה כי התקיימו התנאים לכניסת ייפוי הכוח לתוקף, כולו או חלקו, וכי קוימו חובות היידוע; היתה חוות דעת מומחה תנאי לכניסת ייפוי הכוח לתוקף, תצורף להצהרה חוות הדעת. | |
|  |  |  |  |  |  |  | (2) קיבל האפוטרופוס הכללי הצהרה כאמור בפסקה (1), ימסור למיופה הכוח אישור כי ייפוי הכוח נכנס לתוקף, וישלח הודעה על כך לממנה.  לדיון- שליחת הודעה גם למי שהממנה בחר שמיופה הכוח ידווח לו על פעולותיו. | |
|  |  |  |  |  |  | (ב) על אף האמור בסעיף קטן (א), בייפוי כוח מתמשך בענייני רכוש רשאי הממנה לקבוע כי ייפוי הכוח ייכנס לתוקפו מיד לאחר שניתן או במועד מאוחר יותר, אף אם באותו מועד יהיה הממנה מסוגל להבין בדבר; ואולם עד למועד שבו חדל הממנה להיות מסוגל להבין בדבר יהיה דינו של ייפוי הכוח המתמשך כדין ייפוי כוח שניתן לפי חוק השליחות. | | |
|  |  |  |  |  |  | (ג) הממנה רשאי לקבוע בייפוי הכוח את הדרך שבה ייקבע כי הוא אינו מסוגל להבין בדבר, בין באמצעות חוות דעת מומחה ובין בדרך אחרת, ובלבד שלא ייקבע כי ייפוי הכוח ייכנס לתוקפו לפי החלטתו של מיופה הכוח בלבד, ורשאי הממנה לקבוע מבחנים שונים לכל עניין; לא קבע הממנה כאמור, יראו אותו כמי שאינו מסוגל להבין בדבר אם נקבע בחוות דעת מומחה שנמסרה למיופה הכוח כי הממנה אינו מסוגל להבין בדבר; מיופה הכוח יהיה מוסמך לתת הסכמה בשם הממנה לביצוע הבדיקה הדרושה לשם עריכת חוות הדעת האמורה. | | |
|  |  |  |  |  |  | (ד) מיופה הכוח יידע את הממנה ואת מי שקבע הממנה בייפוי הכוח על התקיימות התנאים לכניסתו לתוקף של יפויי הכוח, לפני שיודיע לאפוטרופוס הכללי על כניסתו לתוקף של ייפוי הכוח, ואם התגורר הממנה אצל קרוב או במעון דרך קבע – יידע מיופה הכוח את הקרוב או את מנהל המעון שבו מתגורר הממנה, לפי העניין. | | |
|  |  | אי-שלילת כשרותו המשפטית של הממנה | | | 32טו. | אין בכניסתו לתוקף של ייפוי כוח מתמשך, כשלעצמה, כדי לשלול את כשרותו המשפטית של אדם. | | |
|  |  | תקופת תוקפו של ייפוי כוח מתמשך | | | 32טז. | (א) הממנה רשאי לקבוע בייפוי כוח מתמשך הוראות לעניין פקיעת תוקפו של ייפוי הכוח, לרבות המועד לפקיעתו; לא קבע הממנה כאמור וייפוי הכוח נכנס לתוקפו כאמור בסעיף 32יג, יהיה ייפוי הכוח תקף עד לפקיעתו או לביטולו בהתאם להוראות סעיפים 32יז, 32יח או 32כג. | | |
|  |  |  |  |  |  | (ב) אחת לשלוש שנים מיום הפקדת ייפוי הכוח המתמשך וכל עוד הוא לא נכנס לתוקף לפי סעיף 32יג, ישלח האפוטרופוס הכללי הודעה לממנה על כך כדי לוודא שהממנה מעוניין שיפויי הכוח ימשיך לעמוד בתוקפו ועל זכותו לבטלו או לשנותו. | | |
|  |  |  |  |  |  | (ג) לא הודיע הממנה על רצונו לבטל את ייפוי הכוח או לשנותו, ימשיך ייפוי הכוח לעמוד בתוקפו. | | |
|  |  | פקיעת תוקפו של ייפוי כוח מתמשך | | | 32יז. | ייפוי כוח מתמשך יפקע בהתקיים אחד מאלה, והודעה על כך תימסר לאפוטרופוס הכללי מטעם מיופה הכוח: | | |
|  |  |  |  |  |  | (1) תנאי שהממנה קבע בייפוי הכוח המתמשך כי בהתקיימו יפקע תוקפו של ייפוי הכוח; | | |
|  |  |  |  |  |  | (2) פטירת הממנה או מיופה הכוח; | | |
|  |  |  |  |  |  | (3) חדלו להתקיים במיופה הכוח התנאים שבסעיף 32ג ; | | |
|  |  |  |  |  |  | (4) מיופה הכוח מונה בשל היותו בעל מקצוע כדי שיפעיל את כישוריו המקצועיים ורישיונו נשלל; | | |
|  |  |  |  |  |  | (5) מיופה הכוח הודיע בכתב לממנה כי הוא אינו מעוניין לשמש מיופה כוח; לא היה הממנה בעל כשירות או מסוגל להבין בדבר באותו מועד, יודיע על כך מיופה הכוח לבן זוגו של הממנה או לקרוב אחר; | | |
|  |  |  |  |  |  | (6) מיופה הכוח היה נשוי לממנה [לדיון- בן זוגו] וקשר הנישואין פקע, לאחר מתן ייפוי הכוח המתמשך, אלא אם כן צוין במפורש אחרת בייפוי הכוח. | | |
|  |  | ביטול ייפוי כוח מתמשך בידי הממנה | | | 32יח. | (א) ממנה רשאי למסור למיופה הכוח הודעה בכתב על ביטול ייפוי כוח מתמשך שנתן; ביטול ייפוי הכוח המתמשך ייכנס לתוקפו במועד מסירת ההודעה כאמור. | | |
|  |  |  |  |  |  | (ב) הממנה ימסור לאפוטרופוס הכללי הודעה בכתב על ביטול ייפוי הכוח; ואולם אין באי-מסירת ההודעה לאפוטרופוס הכללי כדי לפגוע בתוקפו של הביטול אם מיופה הכוח קיבל הודעה על כך בהתאם להוראות סעיף קטן (א). | | |
|  |  |  |  |  |  | (ג) על אף האמור בסעיף קטן (א), חזר בו הממנה מהודעת הביטול והביע את רצונו שמיופה הכוח ימשיך בתפקידו, רשאים מיופה הכוח או הממנה לפנות לבית המשפט בבקשה לחידוש תוקפו של ייפוי הכוח; קיבל בית המשפט את הבקשה, יקבע את המועד לחידוש ייפויי הכוח. | | |
|  |  |  |  |  |  | (ד) ממנה רשאי לקבוע במפורש בייפוי כוח מתמשך כי הוא יעמוד בתוקפו גם אם יודיע על רצונו לבטלו כשלא יהיה בעל כשירות; קבע ממנה כאמור וייפוי הכוח מתמשך בוטל לאחר הממנה חדל להיות מסוגל להבין בדבר, ימשיך ייפוי הכוח לעמוד בתוקפו, אולם הממנה או מיופה הכוח רשאים לפנות לבית המשפט בבקשה לבטלו; ראה בית המשפט כי התקיימו נסיבות המצדיקות את ביטול ייפוי הכוח, יבטלו ויחולו הוראות סעיף 32כג(ה) ו-(ו). | | |
|  |  | סיום תפקידו של מיופה הכוח | | | 32יח1. | (א) בביטול ייפוי הכוח או בפקיעתו חייב מיופה הכוח – ובמותו חייבים יורשיו – למסור לממנה או למי שקבע בית המשפט את נכסי הממנה הנמצאים בידו או בפיקוחו, ואת המסמכים הנוגעים לנכסים אלה. | | |
|  |  |  |  |  |  | (ב) על אף פקיעת ייפויי הכוח, יהא מיופה הכוח מוסמך, אלא אם הממנה קבע אחרת, וכל עוד אין גורם אחר שהוסמך כדין לטפל באותם עניינים ולמשך תקופה שלא תעלה על 90 יום, אף ללא פנייה לבית המשפט לנקוט פעולות אלה: | | |
|  |  |  |  |  |  |  | (1) לשלם מכספי הממנה תשלומים שוטפים עבור שירותים שניתנו לו או הקשורים ברכושו בתקופת תוקפו של ייפויי הכוח; | |
|  |  |  |  |  |  |  | (2) לשלם מכספי הממנה הוצאות סבירות לקבורה ואבלות; הוצאות כאמור ישולמו לפי המקובל בנסיבות העניין או בהתאם להנחיות שנתן בעניין הממנה; | |
|  |  |  |  |  |  |  | (3) לנהל נכס מושכר או עסק הדורש ניהול שוטף. | |
|  |  |  |  |  |  | (ג) התעורר צורך בביצוע פעולות החורגות מהאמור בסעיף קטן (ב) לשם שמירת טובת הממנה או רכושו, ובנסיבות מיוחדות לשם מניעת נזק לעזבונו, בית המשפט רשאי להורות שמיופה הכוח יהא חייב ומוסמך לבצען, והכול בהתאם להוראות שיקבע ולתקופה שיקבע. | | |
|  |  | תחולת חוק השליחות | | | 32יט. | הוראות חוק השליחות יחולו, בשינויים המחויבים, על ייפוי כוח מתמשך, ככל שאין הוראה אחרת לפי פרק זה. | | |
|  |  | דינה של שליחות לפי ייפוי כוח מתמשך | | | 32כ. | על אף הוראות חוק השליחות והוראות כל דין, שליחות לפי ייפוי כוח מתמשך לא תסתיים רק משום שהממנה חדל להיות בעל כשירות. | | |
|  |  | סימן ה': סמכויות בית משפט בקשר לייפוי כוח מתמשך | | | | | | |
|  |  | מתן הוראות ואישור פעולות | | | 32כא. | 1. בית המשפט רשאי, מיוזמתו או לבקשת מי מהמנויים בסעיף קטן (ב), לתת הוראות בכל עניין הנוגע להפעלת סמכויותיו של מיופה כוח וכן רשאי בית המשפט, לבקשת מיופה כוח, לאשר פעולה שעשה בעניין כאמור, ובלבד שהממנה לא נתן הנחיות מקדימות למיופה הכוח באותם עניינים; נתן הממנה הנחיות מקדימות למיופה הכוח בעניין מהעניינים כאמור, יחולו הוראות סעיף 32כה(ה). | | |
|  |  |  |  |  |  | 1. בקשה למתן הוראות לפי סעיף קטן (א) רשאים להגיש הממנה, קרובו או ידיד קרוב שלו, מיופה כוח או היועץ המשפטי לממשלה או בא כוחו. | | |
|  |  |  |  |  |  | 1. בית המשפט ייתן הוראות כאמור בסעיף זה בהתאם להוראות סעיף 32ז3. | | |
|  |  | הגבלת עניינים ומינוי אפוטרופוס נוסף על מיופה כוח | | | 32כב. | 1. בית המשפט רשאי להגביל את העניינים בייפוי הכוח שלגביהם יוסמך מיופה כוח לפעול או לקבוע תנאים לפעולותיו, כתנאי להמשך פעילותו, אם ראה כי בהיעדר הגבלות ותנאים כאמור תיגרם לממנה פגיעה של ממש או אם שוכנע כי מיופה הכוח אינו פועל בהתאם להוראות סעיף 32ז3 וכי הדבר מוצדק בנסיבות העניין; הגביל בית המשפט את העניינים שבהם מוסמך מיופה כוח לפעול, ימנה את מיופה הכוח המחליף שקבע הממנה; לא קבע הממנה כאמור, רשאי בית המשפט למנות אפוטרופוס לממנה בעניינים האחרים שבייפוי הכוח בהתאם לסמכותו לפי סעיף 68. | | |
|  |  |  |  |  |  | 1. בית המשפט רשאי למנות לאדם אפוטרופוס נוסף על מיופה כוח בהתקיים התנאים שבסעיף 33א, בעניינים שנכללו בייפוי הכוח, אם ראה כי בהיעדר מינוי כאמור תיגרם לממנה פגיעה של ממש ; מינה בית המשפט אפוטרופוס נוסף על מיופה הכוח לפי סעיף קטן זה, יחולו לעניין פעולותיהם של מיופה הכוח ושל האפוטרופוס באותם עניינים הוראות סעיף 46. | | |
|  |  |  |  |  |  | 1. ציין קרובו של אדם שהוא אפוטרופוס שלו, לרבות אפוטרופוס למעשה, בצוואתו שקוימה כדין שמו של אדם שהוא מבקש שימונה לאותו אדם כאפוטרופוס לעניין הרכוש שהוא מוריש לו, וראה בית המשפט כי התקיימו התנאים למינוי אפוטרופוס לאותו אדם לפי סעיף 33 ו – 33א, ימנה בית המשפט את האדם ששמו ננקב בצוואה כאפוטרופוס לעניין הרכוש בנוסף למיופה הכוח, זולת אם ראה בית המשפט כי לשם שמירת זכויותיו והאינטרסים של החסוי יש לסטות מהוראות הצוואה. | | |
|  |  | ביטול ייפוי כוח מתמשך בידי בית המשפט | | | 32כג. | 1. בית המשפט רשאי לבטל ייפוי כוח מתמשך או מינוי על פיו, בהתקיים אחד מאלה: | | |
|  |  |  |  |  |  |  | * 1. מיופה הכוח לא מפעיל את הסמכויות שבייפוי הכוח כראוי וכתוצאה מכך נגרמת לממנה פגיעה של ממש או שהוא אינו פועל לפי רצונו של הממנה כאמור בסעיף 32ז3; | |
|  |  |  |  |  |  |  | * 1. ייפוי הכוח ניתן כתוצאה ממרמה, מניצול או מהפעלת לחץ או השפעה בלתי הוגנת על הממנה או שהוא ניתן בעת שהממנה לא היה בעל כשירות; | |
|  |  |  |  |  |  |  | * 1. בית המשפט ראה כי לשם שמירת ענייניו של הממנה אין די בייפוי הכוח ויש למנות לו אפוטרופוס שידאג לענייניו, כולם או חלקם. | |
|  |  |  |  |  |  | 1. בקשה לביטול ייפוי כוח מתמשך בידי בית המשפט לפי סעיף זה וכן בקשה להגבלת ייפוי כוח מתמשך או למינוי אפוטרופוס נוסף על מיופה כוח לפי סעיף 32כב, רשאים להגיש היועץ המשפטי לממשלה או בא כוחו, הממנה, קרובו או ידיד קרוב שלו, ורשאי בית המשפט לבטל ייפוי כוח מתמשך לפי סעיף זה גם ביוזמתו. | | |
|  |  |  |  |  |  | 1. לא יבטל בית המשפט ייפוי כוח מתמשך אלא אם כן ראה כי לא ניתן להגיע לתוצאה שלשמה נועד הביטול בדרך של הגבלת ייפוי הכוח, קביעת תנאים בו, מינוי אפוטרופוס נוסף על מיופה הכוח בכפוף להוראות סעיף 33א, או בכל דרך אחרת שבסמכותו המגבילה פחות את ההתערבות בייפוי הכוח. | | |
|  |  |  |  |  |  | 1. מונו כמה מיופי כוח בייפוי כוח אחד, רשאי בית המשפט לבטל את המינוי על פי ייפוי הכוח לגבי כולם או חלקם. | | |
|  |  |  |  |  |  | 1. התקיימו התנאים לביטול ייפוי כוח מתמשך או מינוי על פיו לפי סעיף זה, רשאי בית המשפט למנות אפוטרופוס לממנה בהתקיים התנאים המנויים בסעיף 33א ובהתאם להוראות פרק רביעי; ביטל בית המשפט ייפוי כוח לפי סעיף קטן (א)(3), ייתן עדיפות למינויו של מיופה הכוח כאפוטרופוס, ככל שהוא מתאים לכך. | | |
|  |  |  |  |  |  | 1. נתן הממנה הנחיות מקדימות למיופה כוח, בייפוי כוח מתמשך שבוטל, ומינה בית המשפט אפוטרופוס באותם עניינים, יקבע בית המשפט את האמור בהנחיות המקדימות כהנחיות לפעולתו של האפוטרופוס שמינה, אלא אם כן ראה שלשם מניעת פגיעה של ממש בממנה נדרש לסטות מהן. | | |
|  |  | שמיעת הממנה | | | 32כד. | בטרם יחליט בית המשפט על הגבלת העניינים או קביעת תנאים שבהם מוסמך מיופה כוח לפעול או על מינוי אפוטרופוס נוסף על מיופה כוח, לפי סעיף 32כב או על ביטול ייפוי כוח ומינוי אפוטרופוס במקומו של מיופה כוח, לפי סעיף 32כג, ישמע בית המשפט את הממנה, אלא אם קבע מטעמים שיירשמו שלא ניתן לברר את דעתו בעניין. | | |
|  |  | סימן ו': הנחיות מקדימות למיופה כוח | | | | | | |
|  |  | מתן הנחיות מקדימות למיופה כוח | | | 32כה. | 1. ממנה רשאי לתת בייפוי כוח מתמשך הנחיות מקדימות למיופה הכוח, שבהן יפרט את רצונו לגבי החלטות עתידיות שיתקבלו בשמו או פעולות שיינקטו בשמו על ידי מיופה הכוח בעניינים הנכללים בייפוי הכוח. | | |
|  |  |  |  |  |  | 1. התעורר צורך לקבל החלטה או לבצע פעולה בשם הממנה, שבקשר אליה נתן הנחיה מקדימה, יפעל מיופה הכוח בהתאם להנחיה המקדימה; הנחיה מקדימה הניתנת לפירושים תפורש לפי אומד דעתו של הממנה כפי שהוא משתמע מתוך ההנחיה המקדימה ומנסיבות העניין; היתה הנחיה מקדימה בלתי אפשרית לקיום אך ניתן לקיימה בשינויים שאין בהם כדי לשנות את מהותה (בסעיף זה – קיום בקירוב), רשאי מיופה הכוח לקיימה בקירוב. | | |
|  |  |  |  |  |  | 1. על אף האמור בסעיף קטן (ב), מיופה הכוח יהיה פטור מלפעול בהתאם להנחיה מקדימה בהתקיים אחד מאלה: | | |
|  |  |  |  |  |  |  | * 1. קבלת ההחלטה או ביצוע הפעולה הם בלתי אפשריים ולו בקיום בקירוב, או כרוכים בהוצאה כספית שאין בידי הממנה להוציאה בשים לב להיקף רכושו של הממנה ולצרכיו האישיים בהווה ואלה הצפויים בעתיד; | |
|  |  |  |  |  |  |  | * 1. קבלת ההחלטה או ביצוע הפעולה הם בלתי חוקיים או שהם עלולים לגרום פגיעה חמורה לממנה. | |
|  |  |  |  |  |  | 1. על אף האמור בסעיף קטן (ב), מיופה הכוח לא יפעל בהתאם להנחיה מקדימה – | | |
|  |  |  |  |  |  |  | (1) אם הממנה מסוגל באותה שעה להבין את העניין שלגביו ניתנה ההנחיה ואת משמעות ההחלטה או הפעולה, ומביע רצון לסטות מההנחיה; | |
|  |  |  |  |  |  |  | (2) בעניין אישי מהותי או בעניין רפואי מהותי, אם הממנה מתנגד בשעת מעשה לקיום ההנחיה, גם לאחר שמיופה הכוח ניסה לשכנעו להסכים לה, ובלי לגרוע מהוראות חוק זכויות החולה. | |
|  |  |  |  |  |  | 1. הוסמך מיופה כוח לפעול בעניין מסוים שבו ניתנה הנחיה מקדימה, והתקיימו התנאים שבסעיף קטן (ג) או (ד) הפוטרים אותו מלפעול לפי ההנחיה המקדימה, יפעל באותו עניין בהתאם להוראות סעיף 32ז3 כאילו לא ניתנה הנחיה מקדימה בנושא זה. | | |
|  |  |  |  |  |  | 1. מיופה כוח רשאי לפנות לבית המשפט בבקשה למתן הוראות בקשר להנחיה מקדימה שיש קושי בביצועה או בבקשה לפעול לפי הנחיה מקדימה שהממנה מתנגד לביצועה, כדי שבית המשפט יקבע אם התקיימו לגביה הוראות סעיף קטן (ג) או (ד). | | |
|  |  | תוקפן של הנחיות מקדימות | | | 32כו. | הנחיות מקדימות יהיו תקפות כל עוד לא בוטלו בידי נותנן בהתאם להוראות סעיף 32יח, בשינויים המחויבים, אלא אם כן קבע בית המשפט כי נוכח הנסיבות האמורות בסעיף 32כה אין מקום לפעול בהתאם להן. | | |
|  |  | אי-תחולה | | | 32כז. | הוראות סימן זה לא יחולו על מתן הנחיות מקדימות למיופה כוח בקשר לטיפול רפואי בחולה הנוטה למות, כמשמעותן בחוק החולה הנוטה למות, התשס"ו–2005. | | |
|  |  | שמירת מידע | | | 32כח. | (א) מיופה כוח ישמור תיעוד לגבי החלטות מהותיות שקיבל בשם הממנה ולגבי פעולות שפעל בענייניו. | | |
|  |  |  |  |  |  | (ב) השר רשאי לקבוע הוראות לעניין סעיף זה, ובכלל זה הוראות לעניין התקופות לשמירת התיעוד בהתאם לסוגי המסמכים שיקבע. | | |
|  |  |  |  |  |  | לדיון- הוספת הסמכה לשר לקבוע תקנות גם בנושא ניהול חשבונות הממנה. | | |
|  |  | מנגנון בירור  תלונות | | | 32כט. | (א) באפוטרופוס הכללי יוקם מנגנון לבירור תלונות בכל הנוגע לביצוע תפקידם של מיופי כוח הפועלים לפי ייפויי כוח מתמשכים שנכנסו לתוקף (בחוק זה – מנגנון בירור תלונות). | | |
|  |  |  |  |  |  | (ב) האפוטרופוס הכללי ימנה ממונה על בירור תלונות כאמור בסעיף קטן (א) שיהיה אחראי לקבלת התלונות ולבירורן לפי פרק זה (בחוק זה – הממונה על התלונות); הממונה על התלונות יהיה עובד המדינה והודעה על מינויו תפורסם ברשומות. | | |
|  |  |  |  |  |  | (ג) רשאי להגיש תלונה למנגנון בירור התלונות הממנה או קרובו וכל אדם אחר הסבור כי מיופה הכוח פועל בניגוד להוראות לפי חוק זה או פוגע בזכויותיו או באינטרסים של הממנה. | | |
|  |  |  |  |  |  | (ד) מנגנון בירור התלונות יכלול התאמות נגישות בהתאם להוראות חוק שוויון זכויות לאנשים עם מוגבלות. | | |
|  |  |  |  |  |  | (ה) הממונה על התלונות לא יברר תלונה שהיא – | | |
|  |  |  |  |  |  |  | (1) תלונה בעניין התלוי ועומד בבית המשפט או שבית המשפט הכריע בו לגופו; | |
|  |  |  |  |  |  |  | (2) תלונה קנטרנית או טורדנית על פניה או עוסקת בזוטי דברים; | |
|  |  |  |  |  |  |  | (3) תלונה בעניין שלגביו כבר הוגשה תלונה לממונה על התלונות או לגורם אחר המוסמך לבררה, והיא התבררה ונענתה לגופה ואין הצדקה בנסיבות העניין לשוב ולבדוק אותה. | |
|  |  |  |  |  |  | (ו) לשם בירור תלונה (או מידע שהגיע לידי מנגון בירור התלונות) יהיו לממונה על התלונות הסמכויות הנתונות לנציב לתלונות הציבור לפי סעיף 41(ד) לחוק מבקר המדינה, התשי"ח–1958 [נוסח משולב][[13]](#footnote-13), ורשאי הוא להיעזר לשם כך במפקח שמונה לפי סעיף 67ג שיהיו נתונות לו הסמכויות המפורטות באותו סעיף, בשינויים המחויבים. | | |
|  |  |  |  |  |  | (ז) הממונה על התלונות רשאי להמליץ לכל גורם מוסמך לנקוט את האמצעים הנדרשים לדעתו להגנה על הממנה; העלה בירור התלונה חשש שנעברה עבירה פלילית, יביא הממונה על התלונות את העניין לידיעת משטרת ישראל או היועץ המשפטי לממשלה. | | |
|  |  |  |  |  |  | (ח) תוצאות בירור התלונה יימסרו למתלונן תוך שמירה על פרטיותם של הממנה ושל כל אדם אחר." \*לדיון – מצבים בהם תוצאות הבירור יועברו גם למי שבחר הממנה כמקבל דיווח על פעולות מיופה הכוח. | | |
| תיקון סעיף 33 | 4. | בסעיף 33 לחוק העיקרי – | | | | | | |
|  |  | (1) בסעיף קטן (א), במקום פסקה (4) יבוא – | | | | | | |
|  |  |  | "(4) לאדם שאינו מסוגל, דרך קבע או דרך ארעי, לקבל החלטות בקשר לענייניו, כולם או חלקם, או לדאוג לענייניו אלה, בהתאם להוראות סעיף 33א;"; | | | | | |
|  |  | (2) בסעיף קטן (ב), במקום "בן זוגו או קרובו" יבוא "קרובו". | | | | | | |
| הוספת סעיפים 33א ו-33ב | 5. | אחרי סעיף 33 לחוק העיקרי יבוא: | | | | | | |
|  |  | "שיקול דעת בית המשפט במינוי אפוטרופוס לבגיר | | | 33א. | (א) לא ימנה בית המשפט אפוטרופוס לאדם בגיר לפי סעיף 33(א)(4), אלא אם כן ראה כי התקיימו כל אלה: | | |
|  |  |  |  |  |  |  | (1) ללא מינוי עלולים להיפגע זכויות, אינטרסים או צרכים של האדם; | |
|  |  |  |  |  |  |  | (2) לא הופקד אצל האפוטרופוס הכללי ייפויי כוח מתמשך שערך האדם בעניינים שלגביהם מתבקש המינוי; | |
|  |  |  |  |  |  |  | (3) לא ניתן להשיג את המטרה שלשמה נדרש מינוי אפוטרופוס ולשמור על טובתו של האדם בדרך המגבילה את זכויותיו, חירותו ועצמאותו במידה הפחותה ביותר, לאחר שבחן את החלופות בנסיבות העניין. | |
|  |  |  |  |  |  | (ב) נוסף על האמור בסעיף קטן (א), לא ימנה בית המשפט אפוטרופוס לאדם שאינו מסוגל לדאוג לענייניו אך מסוגל לקבל החלטות בקשר אליהם, אלא בנסיבות מיוחדת ולאחר שנוכח שאין מי שמוכן ומסוגל לסייע לו לדאוג לענייניו ללא מינוי כאפוטרופוס; מינה בית המשפט אפוטרופוס לאדם כאמור ייתן הוראות באשר לתפקידיו ולסמכויותיו של האפוטרופוס, בשים לב להוראות סעיפים קטנים (ה) ו-(ו), ובלבד שלא יוסמך האפוטרופוס לקבל החלטה בשמו של אדם בניגוד לרצונו. | | |
|  |  |  |  |  |  | (ג) | (1) לא ימנה בית המשפט אפוטרופוס לאדם בגיר לפי סעיף 33(א)(4), שהפקיד ייפוי כוח מתמשך אצל האפוטרופוס הכללי כאמור בסעיף קטן (א)(2), אלא אם כן מתקיימים התנאים למינוי אפוטרופוס נוסף על מיופה הכוח לפי סעיף 32כב(ב) או שייפוי הכוח או מינוי על פיו בוטלו לפי סעיף 32כג. | |
|  |  |  |  |  |  |  | (2) מינה בית המשפט אפוטרופוס לאדם כאמור בפסקה (1) והפקיד אותו אדם הנחיות מקדימות אצל האפוטרופוס הכללי, יורה בית המשפט לאפוטרופוס שמינה לפעול בהתאם להן או לקיימן בקירוב להן כאמור בסעיף 32כה, אלא אם כן התקיים תנאי מהתנאים המנויים בסעיפים קטנים (ג) עד (ה) של הסעיף האמור. | |
|  |  |  |  |  |  | (ד) בית המשפט הממנה אפוטרופוס לבגיר לפי סעיף 33(א)(4) יפרט בהחלטתו עניין אחד או יותר שיימסרו לאפוטרופוס מבין העניינים האלה: | | |
|  |  |  |  |  |  |  | (1) עניין מסוים או עניינים מסוימים שיקבע בית המשפט; | |
|  |  |  |  |  |  |  | (2) עניינים רפואיים; | |
|  |  |  |  |  |  |  | (3) עניינים אישיים; | |
|  |  |  |  |  |  |  | (4) ענייני רכוש. | |
|  |  |  |  |  |  | (ה) בבוא בית המשפט לקבוע את העניינים שיימסרו לאפוטרופוס שמונה לפי סעיף זה יצמצם בית המשפט ככל האפשר את העניינים שיימסרו לאפוטרופוס אם ניתן להשיג את המטרה שלשמה מונה האפוטרופוס ולשמור על טובתו של האדם בלי לקבוע עניינים נוספים.. | | |
|  |  |  |  |  |  | (ו) בבוא בית המשפט לקבוע את תקופת המינוי של אפוטרופוס שמונה לפי סעיף זה ישקול לצמצם את התקופה אם ניתן להשיג את המטרה שלשמה מונה האפוטרופוס בתקופה קצרה יותר. | | |
|  |  |  |  |  |  | (ז) בית המשפט רשאי לתת בצו המינוי הוראות בנוגע לפעולתו של אפוטרופוס ולקבוע תנאים והגבלות לגבי פעולתו כאמור. | | |
|  |  |  |  |  |  | (ח) בנימוקיו למינוי יתייחס בית המשפט לשיקולים ששקל במינוי האפוטרופוס לפי סעיף זה, לרבות לעניין תקופת המינוי. | | |
|  |  | בקשת מיופה כוח להתמנות כאפוטרופוס | | | 33ב. | מי שניתן לו ייפוי כוח שאינו ייפוי כוח מתמשך אשר היה בתוקף עד למועד שבו חדל הממנה להיות מסוגל להבין בדבר, רשאי לפנות לבית המשפט ולבקש להתמנות כאפוטרופוס לחסוי בעניין שלגביו ניתן ייפוי הכוח, ובית המשפט רשאי למנותו אם ראה כי יש צורך למנות אפוטרופוס לפי סעיף 33א באותם עניינים וכי טובת הממנה היא למנות את אותו מיופה כוח כאפוטרופוס לאותם עניינים, ובלבד שהממנה לא נתן באותו עניין ייפוי כוח מתמשך או הנחיות מקדימות כאמור בסעיף 32כה שבהן ביקש את מינויו של אדם אחר כאפוטרופוס." | | |
| תיקון סעיף 34 | 6. | בסעיף 34 לחוק העיקרי, האמור בו יסומן "(א)", ואחריו יבוא: | | | | | | |
|  |  | "(ב) שר המשפטים, בהתייעצות עם שר הרווחה והשירותים החברתיים ובאישור ועדת החוקה חוק ומשפט של הכנסת, רשאי לקבוע תנאים הנדרשים לאישור של תאגידים ושל אפוטרופוסים מקצועיים להתמנות כאפוטרופוסים, לרבות לעניין תנאי כשירותם והכשרה וכן לעניין מספר מרבי של אנשים שיש להם אותו אפוטרופוס; לעניין זה, "אפוטרופוס מקצועי" – מי שמונה כאפוטרופוס לשלושה אנשים לפחות שאינם קרוביו." | | | | | | |
| תיקון סעיף 35 | \*\*\*. | בסעיף 35(א) לחוק העיקרי, במקום "החסוי" יבוא "האדם". | | | | | | |
| הוספת סעיף 35א | 5. | אחרי סעיף 35 לחוק העיקרי יבוא: | | | | | | |
|  |  | "מתן הנחיות מקדימות לצורך מינוי אפוטרופוס | | | 35א. | (א) אדם בגיר שהוא בעל כשירות רשאי לתת הנחיות מקדימות לצורך מינוי אפוטרופוס (בסעיף זה – הנחיות מקדימות) שבהן יפרט את שמו של יחיד או תאגיד, אחד או יותר, שהוא מבקש כי ימונה לו כאפוטרופוס בהתקיים התנאים המנויים בסעיף 33א, וכן רשאי הוא לתת הנחיות מקדימות שבהן יפרט את רצונו לגבי החלטות עתידיות שיתקבלו בשמו או פעולות שיינקטו בשמו על ידי האפוטרופוס שימונה לו כאמור, בין שפירט את שמו של האדם שהוא מבקש כי ימונה לו כאפוטרופוס ובין אם לאו; לעניין זה, "בעל כשירות" – מי שמסוגל להבין את המשמעות של מתן הנחיות מקדימות לצורך מינוי אפוטרופוס, מטרותיהן ותוצאותיהן. | | |
|  |  |  |  |  |  | (ב) הנחיות מקדימות לפי סעיף זה ייערכו בכתב לפי טופס שייקבע בתקנות וייחתמו בפני עורך דין; טופס הנחיות מקדימות המתייחס גם לעניינים רפואיים ייקבע בהסכמת שר הבריאות. | | |
|  |  |  |  |  |  | (ג) הנחיות מקדימות לפי סעיף זה יופקדו אצל האפוטרופוס הכללי; ההפקדה תהיה במסירת עותק מקורי של ההנחיות בידי הממנה בעצמו או על ידי עורך הדין שבפניו הן נערכו; הפקדת ההנחיות המקדימות היא תנאי מוקדם לכניסתן לתוקף | | |
|  |  |  |  |  |  | (ד) על אף האמור בסעיף 35, נתן אדם הנחיות מקדימות ומצא בית המשפט כי יש למנות לו אפוטרופוס לפי סעיף 33א לחוק, ימנה בית המשפט לאפוטרופוס את האדם ששמו צוין בהן כאפוטרופוס ויורה לו לפעול בהתאם להנחיות המקדימות, אלא אם כן התקיימו הנסיבות המפורטות בסעיף 32כה(ג) או (ד), או אם סבר בית המשפט כי מינוי האדם שצוין כאפוטרופוס או כי קיום ההנחיות המקדימות יפגעו פגיעה של ממש באדם. | | |
|  |  |  |  |  |  | (ה) על הנחיות מקדימות לפי סעיף זה יחולו הוראות סעיפים 32י(ב), (ג) ו-(ה) עד (ח), 32יא(ב) ו-(ג), 32יב, 32יג, 32טז, 32יז, 32יח, 32כא, 32כה(ב) 32(ד), 32כה(ה), 32כו ו-32כז, בשינויים המחויבים. (\*בסיום הדיונים והשינויים שיתקבלו יעשו ההתאמות לסעיפים הנכונים). | | |
|  |  |  |  |  |  | (ו) אין בהוראות סעיף זה כדי לגרוע מהוראות סעיף 67ה1." | | |
| תיקון סעיף 36 | 8. | בסעיף 36 לחוק העיקרי – | | | | | | |
|  |  | (1) בכותרת השוליים, במקום "החסוי" יבוא "האדם"; | | | | | | |
|  |  | נוסח מוצע מטעם הוועדה:  (2) במקום האמור בו יבוא: | | | | | | |
|  |  | (א) לפני מינוי אפוטרופוס ישמע בית המשפט את דעת האדם שמונה לו אפוטרופוס או שהוגשה בקשה למנות לו אפוטרופוס באופן המותאם לצרכיו, אלא אם מטעמים שירשמו לא ניתן לברר את דעתו גם בהינתן התאמות לפי חוק שוויון זכויות לאנשים עם מוגבלות או אם ביקש שלא להגיע לדיון, לאחר שניתנו לו הסברים על משמעות המינוי והשלכותיו באופן המותאם לצרכיו לפי החוק האמור. | | | | | | |
|  |  | (ב) על אף האמור בסעיף קטן (א), רשאי בית המשפט למנות אפוטרופוס לעניין שאינו סובל דיחוי אף ללא שמיעת האדם. | | | | | | |
|  |  |  | | | | | | |
|  |  | \*לדיון- הוספת הוראה לפיה החסוי יהיה צד להליך ויהיה זכאי לקבל כל מסמך שיוגש לבית המשפט וכל החלטה שהתקבלה במסגרת ההליך. | | | | | | |
| תיקון סעיף 39 | 9. | בסעיף 39 לחוק העיקרי – | | | | | | |
|  |  | (1) האמור בו יסומן "(א)" ובסופו יבוא "ולפעול לשמירת טובתו / הזכויות, האינטרסים והצרכים של האדם ולקבל החלטות בקשר אליהם והכול בהתאם להוראות פרק שלישי1."; | | | | | | |
|  |  | (2) אחרי סעיף קטן (א) יבוא: | | | | | | |
|  |  |  | "(ב) שר המשפטים, בהתייעצות עם שר הרווחה והשירותים החברתיים ובאישור ועדת החוקה חוק ומשפט של הכנסת, רשאי לקבוע הוראות בדבר האחריות והחובות של אפוטרופוס כאמור בסעיף קטן (א), שיחולו אם בית המשפט לא נתן בעת המינוי או לאחר מכן הוראה אחרת, ובדבר הכישורים של בעלי תפקידים בתאגיד המתמנה כאפוטרופוס; הוראות כאמור יכול שייקבעו בהתאם לסוגי האפוטרופסות, ורשאי השר לקבוע הוראות לעניין אפוטרופוסים שהם תאגידים, היקף פעילותם ובעלי תפקידים בהם, ועל אפוטרופוסים מקצועיים כהגדרתם בסעיף 34." | | | | | |
| תיקון סעיף 40 | \*\*\*. | בסעיף 40 לחוק העיקרי, במקום "החסוי" יבוא "האדם שהוא אפוטרופסו". | | | | | | |
| ביטול סעיפים 41 עד 43 | 10. | סעיפים 41 עד 43 לחוק העיקרי – בטלים. | | | | | | |
| תיקון סעיף 44 | 11. | בסעיף 44 לחוק העיקרי, אחרי "לבקשתו של" יבוא "האדם שמונה לו אפוטרופוס,". | | | | | | |
| תיקון סעיף 45 | \*\*\*. | בסעיף 45 לחוק העיקרי, במקום "לחסוי" יבוא "לאדם". | | | | | | |
| תיקון סעיף 46 | \*\*\*. | בסעיף 46(4) לחוק העיקרי, במקום "לחסוי" יבוא "לאדם". | | | | | | |
| תיקון סעיף 47 | 12. | בסעיף 47 לחוק העיקרי – | | | | | | |
|  |  | (1) האמור בו יסומן "(א)", ובו – | | | | | | |
|  |  |  | (א) ברישה, במקום "החסוי" יבוא "את האדם שהוא אפוטרופסו"; | | | | | |
|  |  |  | (ב) במקום פסקאות (2) עד (5) יבוא: | | | | | |
|  |  |  |  | "(2) עסקה במקרקעין, למעט השכרה של נכס לתקופה שאינה עולה על חמש שנים שהוראות חוק הגנת הדייר לא חלה עליה; | | | | |
|  |  |  |  | (3) המחאה או שעבוד של זכות לקבלת זכות במקרקעין; | | | | |
|  |  |  |  | (4) השכרה שחוק הגנת הדייר [נוסח משולב], התשל"ב–1972‏[[14]](#footnote-14), חל עליה; | | | | |
|  |  |  |  | (5) הסתלקות מחלק או ממנה בעיזבון, או העברה או שעבוד של חלק או מנה בעיזבון; | | | | |
|  |  |  |  | (5א) מתן מתנות או תרומות, זולת מתנות הניתנות לפי הנהוג בנסיבות העניין, או מתן מתנות או תרומות בסכום מצטבר העולה על 100,000 שקלים חדשים אלא אם כן ניתנה הסמכה מפורשת בהנחיות מקדימות לפי סעיף 35א; | | | | |
|  |  |  |  | (5ב) פעולה משפטית אחרת, ובכלל זה כמה פעולות הקשורות בעסקה אחת, ששווין עולה על 100,000 שקלים חדשים, אלא אם כן ניתנה הסמכה מפורשת בהנחיות מקדימות לפי סעיף 35א; ניתנה הסמכה מפורשת כאמור, תובא לאישור בית המשפט פעולה משפטית כאמור ששוויה עולה על 500,000 שקלים חדשים; | | | | |
|  |  |  |  | (5ג) משיכה מוקדמת של כספים מהחיסכון הפנסיוני למעט בקשה לקבלת קצבה/ משיכת כספים ממוצר פנסיוני, העברתם לאחר, שעבודם או עיקולם לפי סעיף 25 לחוק הפיקוח על שירותים פיננסיים (קופות גמל), התשס"ה–2005; | | | | |
|  |  |  |  | (5ד) מתן הלוואה או ערבות; | | | | |
|  |  |  |  | (5ה) התחייבות לביצוע פעולה מהפעולות המנויות בפסקאות (1) עד (5ד);"; | | | | |
|  |  |  |  | \*הוספת הוראה לעניין הצמדה. | | | | |
|  |  | (2) אחרי סעיף קטן (א) יבוא: | | | | | | |
|  |  |  | "(ב) היתה דחיפות בביצוע פעולה לשם שמירת ענייניו של אדם, רשאי האפוטרופוס, במקרים מיוחדים, לבקש מבית המשפט אישור בדיעבד." | | | | | |
| תיקון סעיף 48 | 13. | בסעיף 48 לחוק העיקרי, במקום הרישה עד "מבלי שבית המשפט או האפוטרופוס אחר שמתמנה למטרה זו אישרן מראש" יבוא "בפעולה משפטית בין האדם לבין האפוטרופוס שמונה לו או קרוביו, זולת מתנות הניתנות לאותו אדם, ובפעולה משפטית בין שניים שמונה להם אותו אפוטרופוס, אין האפוטרופוס מוסמך לייצג אדם שהוא מונה כאפוטרופסו". | | | | | | |
| תיקון סעיף 50 | \*\*\*. | בסעיף 50 לחוק העיקרי, במקום החסוי" יבוא "האדם שמונה לו אפוטרופוס". | | | | | | |
| תיקון סעיף 51 | 14. | בסעיף 51 לחוק העיקרי, במקום "החסוי" יבוא "האדם שהוא אפוטרופסו" ואחרי "פטר אותו האפוטרופוס הכללי" יבוא "בהתאם לנהלים שקבע". | | | | | | |
| תיקון סעיף 52 |  | בסעיף 52 לחוק העיקרי, במקום "החסוי" יבוא "האדם שהוא אפוטרופסו". | | | | | | |
| תיקון סעיף 53 | 15. | בסעיף 53 לחוק העיקרי, אחרי "לפי דרישתו" יבוא "זולת אם פטר אותו האפוטרופוס הכללי, בהתאם לנהלים שקבע, מחובת הגשת דין וחשבון או קבע מועד אחר להגשתו." | | | | | | |
| תיקון סעיף 54 | 16. | בסעיף 54 לחוק העיקרי, במקום "אופן בדיקת הפרטה והדו"חות" יבוא "אופן הגשת הפרטה והדו"חות ובדבר אופן בדיקתם, לרבות הגשתם באופן מקוון לעניין תאגידים ואפוטרופוסים מקצועיים כהגדרתם בסעיף 34". | | | | | | |
| תיקון סעיף 55 | \*\*\*. | בסעיף 55 לחוק העיקרי, במקום "חלות על החסוי" יבוא "חלות על האדם שהוא אפוטרופסו" ובמקום "מנכסי החסוי" יבוא "מנכסי אותו אדם". | | | | | | |
| תיקון סעיף 56 | \*\*\*. | בסעיף 56(א) לחוק העיקרי, במקום "חל על החסוי" יבוא "חל על האדם שהוא אפוטרופסו" ובמקום "מנכסי החסוי" יבוא "מנכסי אותו אדם". | | | | | | |
| תיקון סעיף 57 | \*\*\*. | בסעיף 57 לחוק העיקרי, במקום "שגרם לחסוי" יבוא "שגרם לאדם שהוא אפוטרופסו" ובמקום "לטובת החסוי" יבוא "לטובת אותו אדם". | | | | | | |
| תיקון סעיף 59 | \*\*\*. | בסעיף 59 לחוק העיקרי, במקום "החסוי" יבוא "האדם שמונה לו אפוטרופוס". | | | | | | |
| תיקון סעיף 62 | \*\*\*. | בסעיף 62 לחוק העיקרי, במקום "במות החסוי" יבוא "במותו". | | | | | | |
| תיקון סעיף 63 | 17. | בסעיף 63 לחוק העיקרי – | | | | | | |
|  |  | (1) האמור בו יסומן "(א)", ובו, במקום הסיפה החל במילים ""למסור לחסוי" יבוא "למסור לאדם שמונה לו אפוטרופוס או למי שקבע בית המשפט את נכסי האדם שמונה לו אפוטרופוס הנמצאים בידו או בפיקוחו, ואת המסמכים הנוגעים לנכסים אלה"; | | | | | | |
|  |  | (2) אחרי סעיף קטן (א) יבוא: | | | | | | |
|  |  |  | "(ב) על אף פקיעת האפוטרופסות, יהא אפוטרופוס מוסמך, כל עוד אין גורם אחר שהוסמך כדין לטפל באותם עניינים ולמשך תקופה שלא תעלה על 90 ימים, אף ללא פנייה לבית המשפט לנקוט פעולות אלה: | | | | | |
|  |  |  |  | (1) לשלם מכספי האדם תשלומים שוטפים עבור שירותים שניתנו לו או הקשורים ברכושו בתקופת האפוטרופסות; | | | | |
|  |  |  |  | (2) לגבות מכספי האדם את שכר הטרחה שהוא זכאי לו; | | | | |
|  |  |  |  | (3) לשלם מכספי האדם הוצאות סבירות לקבורה ואבלות; הוצאות כאמור ישולמו לפי המקובל בנסיבות העניין או בהתאם להנחיות שנתן בעניין האדם; | | | | |
|  |  |  |  | (4) לנהל נכס מושכר של האדם או עסק הדורש ניהול שוטף. | | | | |
|  |  |  | (ג) התעורר צורך בביצוע פעולות החורגות מהאמור בסעיף קטן (ב) לשם שמירת טובת האדם או רכושו, ובנסיבות מיוחדות – לשם מניעת נזק לעזבונו, בית המשפט רשאי להורות שהאפוטרופוס יהא חייב ומוסמך לבצען, והכול בהתאם להוראות ולתקופה שיקבע." | | | | | |
| החלפת סעיף 64 | 18. | במקום סעיף 64 לחוק העיקרי יבוא: | | | | | | |
| יעשו עדיין תיקונים לעניין שמיעת קטין. |  | "צוואה או מסמך הבעת רצון של הורהו של קטין או של אפוטרופוס | | | 64. | (א) הורהו של קטין, אפוטרופוס של אדם שהוא קרובו או אפוטרופוס למעשה כמשמעותו בסעיף 67 של אדם שהוא קרובו, רשאי לציין בצוואתו את שמו של יחיד או תאגיד שהוא מבקש כי ימונה כאפוטרופוס לבנו או לקרובו החסוי לאחר מותו וכן רשאי הוא ליתן הנחיות בעניין מהעניינים הנתונים לפי חוק זה לשיקול דעת בית המשפט או האפוטרופוס, כדי שיקוימו על ידם לאחר מותו. | | |
|  |  |  |  |  |  | (ב) אדם כאמור בסעיף קטן (א) רשאי לציין במסמך שייערך לפי הוראות סעיף זה (בסעיף זה – מסמך הבעת רצון) את שמו של יחיד או תאגיד שהוא מבקש כי ימונה כאפוטרופוס לבנו או לקרובו, אם בשל מוגבלות הוא יחדל להיות מסוגל לדאוג לילדו או לקרובו ולקבל החלטות לגביו, וכן רשאי הוא לתת הנחיות בעניין מהעניינים הנתונים לפי חוק זה לשיקול דעת בית המשפט או האפוטרופוס, כדי שיקוימו על ידם אם הוא יחדל להיות מסוגל לדאוג ולקבל החלטות כאמור. | | |
|  |  |  |  |  |  | (ג) מסמך הבעת רצון ייערך בכתב וייחתם בפני עורך דין, ויחולו לגביו הוראות סעיפים 32י(ג) עד (ט), 32יב, 32יג(א), 32יז(1) ו-(2) ו-32יח, בשינויים המחויבים. \*בתום דיוני הוועדה יעשו ההתאמות לסעיפים. | | |
| יעשו עדיין תיקונים לעניין שמיעת קטין. |  |  |  |  |  | (ד) בטרם ימנה בית המשפט אפוטרופוס או ייתן הוראות לפי ההנחיות שבצוואה או במסמך הבעת רצון, לעניין קטין- ..........; ובטרם ימנה בית המשפט אפוטרופוס או ייתן הנחיות מקדימות לעניין חסוי – ישמע את החסוי אם ניתן לברר את דעתו לפי סעיף 36 לחוק. | | |
|  |  |  |  |  |  | (ה) ערך הורה צוואה או מסמך הבעת רצון לפי סעיפים קטנים (א) או (ב) לעניין קטין, ימנה בית המשפט כאפוטרופוס את האדם ששמו צוין בצוואה או במסמך הבעת הרצון, לפי העניין, ובית המשפט יורה לאפוטרופוס לפעול בהתאם להנחיות שבצוואה או במסמך הבעת הרצון, אלא אם כן ראה בית המשפט, לאחר שמיעת הקטין כאמור בסעיף קטן (ד), שטובתו דורשת לסטות מהן. | | |
|  |  |  |  |  |  | (ה) ערך אדם צוואה או מסמך הבעת רצון לפי סעיפים קטנים (א) או (ב), ימנה בית המשפט כאפוטרופוס את האדם ששמו צוין בצוואה או במסמך הבעת הרצון, לפי העניין, אם ראה בית המשפט, לאחר שמיעת האדם, שיש צורך במינוי אפוטרופוס לפי סעיף 33א ושמינוי מי שצוין בצוואה או במסמך הבעת הרצון עולה בקנה אחד עם טובת האדם; נתן אדם הנחיות בצוואה או במסמך הבעת רצון כאמור, יורה בית המשפט לאפוטרופוס לפעול בהתאם להן אם ראה שהדבר עולה בקנה אחד עם טובתו של האדם שמונה לו אפוטרופוס, ובלבד שאותו אדם לא נתן הנחיות מקדימות שונות בעניין לפי חוק זה. | | |
|  |  |  |  |  |  | (ו) אין בהוראות סעיף זה כדי לגרוע מהוראות סעיף 28 בנוגע לאפוטרופסותו של ההורה האחר ומהוראות סעיף 32כב(ג). | | |
| תיקון סעיף 67 | \*\*\*. | בסעיף 67 לחוק העיקרי, במקום "החסוי" יבוא "האדם שהוא אפוטרופסו או שבית המשפט היה רשאי למנותו כאפוטרופוס לאותו אדם". | | | | | | |
| תיקון סעיף 67א | \*\*\*\*. | בסעיף 67א לחוק העיקרי, במקום סעיף קטן (ב) יבוא – | | | | | | |
|  |  | "(ב) האדם שמונה לו אפוטרופוס או שבית המשפט רשאי למנות לו אפוטרופוס, אפוטרופסו, קרובו, מנהל בית חולים שבו הוא מאושפז וכל אדם המטפל בו, רשאים לפנות לוועדה בכל שאלה המתעוררת בקשר לטיפול באותו אדם או בדבר הצורך במינוי או בהחלפת אפוטרופוס." | | | | | | |
| הוספת סעיף 67ג | 19. | אחרי סעיף 67ב לחוק העיקרי יבוא: | | | | | | |
|  |  | "סמכויות פיקוח | | | 67ג. | (א) האפוטרופוס הכללי יסמיך, מבין עובדי משרדו, מפקחים שיהיו נתונות להם הסמכויות לפי סעיף זה, כולן או חלקן, לשם ביצוע ההוראות לפי פרק זה; הודעה על ההסמכה תפורסם ברשומות. | | |
|  |  |  |  |  |  | (ב) לא ימונה מפקח לפי הוראות סעיף קטן (א), אלא אם כן מתקיימים בו כל אלה: | | |
|  |  |  |  |  |  |  | (1) הוא לא הורשע בעבירה פלילית או בעבירת משמעת ולא הוגש נגדו כתב אישום אשר מפאת מהותה, חומרתה או נסיבותיה אין הוא ראוי לשמש מפקח; | |
|  |  |  |  |  |  |  | (2) הוא קיבל הכשרה מתאימה בתחום הסמכויות שיהיו נתונות לו לפי סעיף זה, כפי שהורה האפוטרופוס הכללי; | |
|  |  |  |  |  |  |  | (3) הוא עומד בתנאי כשירות נוספים כפי שהורה האפוטרופוס הכללי. | |
|  |  |  |  |  |  | (ג) לשם פיקוח על ביצוע ההוראות לפי פרק זה, רשאי מפקח, לאחר שהזדהה – | | |
|  |  |  |  |  |  |  | (1) לדרוש מכל אדם למסור לו את שמו ומענו ולהציג לפניו תעודת זהות או תעודה רשמית אחרת המזהה אותו; | |
|  |  |  |  |  |  |  | (2) להיכנס למקום שהכניסה אליו דרושה לשם מילוי תפקידיו, בכל עת סבירה, ובלבד שלא ייכנס למקום המשמש למגורים , אלא על פי צו של בית משפט או בהתקיים אחד מאלה – | |
|  |  |  |  |  |  |  |  | (א) לאחר שניתנה הסכמת האדם שמונה לו אפוטרופוס, ואם לא ניתן לברר את דעתו –, בהסכמת האפוטרופוס ובלבד שהאדם האמור אינו מתנגד; |
|  |  |  |  |  |  |  |  | (ב) היה מקום המגורים מעון, רשאי מפקח להיכנס לשטחי המגורים לאחר תיאום מראש עם מנהל המקום או עם האפוטרופוס, ואם קיים חשש לפגיעה בשלומו של האדם בשל אופן תפקודו של האפוטרופוס - ללא תיאום מראש, והכולובלבד שהאדם שמונה לו אפוטרופוס ומי שמתגורר עמו אינם מתנגדים לכניסה לשטח המגורים; |
|  |  |  |  |  |  |  | (3) לדרוש מכל אדם הנוגע בדבר למסור לו כל מידע או מסמך שיש בהם כדי להבטיח את ביצוען של ההוראות לפי פרק זה; בפסקה זו, "מסמך" – לרבות פלט כהגדרתו בחוק המחשבים, התשנ"ה–1995‏[[15]](#footnote-15). | |
|  |  |  |  |  |  | (ד) מפקח לא יעשה שימוש בסמכויות הנתונות לו לפי סעיף זה, אלא בעת מילוי תפקידו ובהתקיים שני אלה: | | |
|  |  |  |  |  |  |  | (1) הוא עונד באופן גלוי תג המזהה אותו ואת תפקידו; | |
|  |  |  |  |  |  |  | (2) יש בידו תעודה חתומה בידי האפוטרופוס הכללי המעידה על תפקידו ועל סמכויותיו, שאותה יציג לפי דרישה." | |
| הוספת פרק שלישי1 | 20. | לפני פרק רביעי לחוק העיקרי יבוא: | | | | | | |
|  |  | "פרק שלישי1: עקרונות ודרכי פעולה של אפוטרופוס | | | | | | |
|  |  | חיובי האפוטרופוס | | | 67ד. | (א) אפוטרופוס חייב לפעול בשקידה, במיומנות, במסירות ובלא התרשלות, ולנהוג בתום לב לשמירת עניינו של האדם שהוא אפוטרופסו ולא לטובת ענייניו שלו. | | |
|  |  |  |  |  |  | (ב) בעל מקצוע שהתמנה כאפוטרופוס כדי שיפעיל את כישוריו המקצועיים יפעל במסירות ובמקצועיות כפי שבעל מקצוע היה מפעיל כלפי לקוחו. | | |
|  |  |  |  |  |  | (ג) לא יקבל אפוטרופוס טובת הנאה מאדם שלישי עבור הפעלת סמכויותיו ומילוי תפקידיו, ובכפוף להוראות סעיף 48 לא יימצא במצב של ניגוד עניינים. | | |
|  |  | דרכי פעולתו של אפוטרופוס שמונה לבגיר | | | 67ה. | (א) במילוי תפקידיו והפעלת סמכויותיו יפעל אפוטרופוס שמונה לבגיר בהתאם לעקרונות אלה: | | |
|  |  |  |  |  |  |  | (1) שמירת כבודו של האדם ובדרך שתגביל זכויותיו וחירותו במידה הפחותה ביותר; | |
|  |  |  |  |  |  |  | (2) שמירה, ככל האפשר, על פרטיותו של האדם; | |
|  |  |  |  |  |  |  | (3) בדרך שתאפשר לאדם לממש את יכולותיו ולשמור על מרב עצמאותו האפשרית, בהתאם ליכולותיו; | |
|  |  |  |  |  |  | (ב) עם מינויו יסביר האפוטרופוס לאדם מהם תפקידיו וסמכויותיו כאפוטרופוס, בלשון פשוטה ובהתאם ליכולת הבנתו, ואם הוא אדם עם מוגבלות – תוך שימוש באמצעי עזר שברשותו או בכל דרך אפשרית הסבירה בנסיבות העניין. | | |
|  |  |  |  |  |  | (ג) האפוטרופוס ימסור לאדם מידע שיש בידו בנוגע לענייניו האישיים והרכושיים ומידע הנוגע לטיפולו של האפוטרופוס בענייני האדם, בשפה המובנת לו ובהתאם ליכולת הבנתו, ויסייע לו בנגישות למידע אחר הנוגע לענייניו או הדרוש לשם קבלת החלטות בעניינים הנוגעים לו. | | |
|  |  |  |  |  |  | (ד) האפוטרופוס יסייע לאדם ויעודד אותו לקבל החלטות בעצמו בעניינים הנוגעים לו, ככל שהאדם מסוגל לכך. | | |
|  |  |  |  |  |  | (ה) האפוטרופוס יפעל בדרך שתאפשר לאדם לשמור על ערכיו התרבותיים והדתיים וכן יסייע לו להשתתף בחיי הקהילה, לרבות בפעילויות חברתיות, תרבותיות, שיקומיות ותעסוקתיות. | | |
|  |  |  |  |  |  | (ו) האפוטרופוס יפעל בדרך שתאפשר לאדם לשמור על קשרים עם בני משפחה וחברים. | | |
|  |  |  |  |  |  | (ז) האפוטרופוס יתייעץ לפי הצורך עם גורמים מקצועיים ובני משפחה וחברים קרובים של האדם וייעזר בהם לשם קידום ענייניו, והכול תוך שמירה על פרטיותו. | | |
|  |  |  |  |  |  | (ח) אפוטרופוס, לרבות אפוטרופוס שמונה לאדם שמצבו ויכולת הבנתו משתנים מזמן לזמן או מעניין לעניין, יפעל במילוי תפקידיו תוך התחשבות בשינויים במצבו או בהבנתו, לרבות לעניין שמיעת דעתו, התייעצות עמו, התחשבות ברצונותיו ועידודו לקבל החלטות ולנהל את העניינים הנוגעים לו בעצמו בזמנים או בעניינים שבהם הוא מסוגל לכך. | | |
|  |  | דרכי קבלת החלטות  בעניינו של אדם שמונה לו אפוטרופוס | | | 67ה1. | (א) האפוטרופוס ישמע את דעת האדם שהוא אפוטרופסו, ישתפו בכל עניין והחלטה הנוגעים אליו ויתייעץ עמו, אם ניתן לברר את דעתו; לשם כך ימסור האפוטרופוס לאדם את המידע הדרוש לו, לרבות מהות העניין נשוא ההחלטה או הפעולה, החלופות האפשריות, היתרונות והחסרונות שבבחירת כל אחת מהן ואת המלצתו של האפוטרופוס, אם ישנה, והטעמים ביסודה; לעניין סעיף זה, "ניתן לברר את דעתו", ו"מסוגל להבין בדבר" – לרבות לאחר שניתן לו מידע בדרך האמורה בסעיף קטן (ג). | | |
|  |  |  |  |  |  | (ב) בקבלת החלטות בעניינים שבסמכותו יפעל אפוטרופוס לפי המפורט להלן: | | |
|  |  |  |  |  |  |  | (1) אם נתן האדם שהוא אפוטרופסו הנחיות מקדימות כאמור בסעיף 35א באותו עניין– בהתאם להנחיות המקדימות, בכפוף להוראות סימן ו' בפרק שני1; | |
|  |  |  |  |  |  |  | (2) אם לא נתן האדם הנחיות מקדימות – לפי רצונו של האדם אם הוא מסוגל להבין בדבר ואת משמעות ההחלטה, אלא אם כן האפוטרופוס סבור שההחלטה תגרום לפגיעה של ממש באדם; | |
|  |  |  |  |  |  |  | (3) אם האדם לא מסוגל להבין בדבר ואת משמעות ההחלטה – בהתאם לטובתו, תוך התחשבות ברצונו; | |
|  |  |  |  |  |  |  | (4) אם לא ניתן לעמוד על רצונו של האדם וגם לא על רצונו הקודם, בהתאם להבעת רצונו כשהיה מסוגל להבין בדבר או כפי שניתן ללמוד מהתנהגותו בעבר או מהשקפת עולמו ואורח חייו – בהתאם לטובתו; | |
|  |  |  |  |  |  |  | (5) בעניין אישי מהותי או בעניין רפואי מהותי, אם האדם מתנגד בשעת מעשה לפעולה, גם לאחר שהאפוטרופוס ניסה לשכנעו להסכים לה, ובלי לגרוע מהוראות חוק זכויות החולה; נותרה מחלוקת בין האדם לאפוטרופוסו ינסה האפוטרופוס להגיע עמו להסכמה, ואם לא הגיע עמו להסכמה – יפנה לוועדת אתיקה כמשמעותה בחוק האמור או לבית המשפט בבקשה למתן הוראות, לפי העניין. | |
|  |  |  |  |  |  | (ג) מידע והסברים שעל האפוטרופוס למסור לאדם לפי סעיף זה ולפי סעיף 67ה יימסרו לו בלשון פשוטה בהתאם ליכולת הבנתו, ואם הוא אדם עם מוגבלות – תוך שימוש באמצעי עזר שברשותו או בכל דרך אפשרית הסבירה בנסיבות העניין; אין בהוראות סעיף קטן זה כדי לגרוע מהוראות בדבר התאמות נגישות לפי חוק שוויון זכויות לאנשים עם מוגבלות, הנדרשות ממי שנותן שירות ציבורי כמשמעותו באותו חוק. | | |
|  |  | הסכמה לפעולות מגבילות או  לשימוש בכוח | | | 67ו. | אפוטרופוס לא ייתן הסכמה בשמו של האדם שהוא אפוטרופסו לפעולה המגבילה את חופש התנועה של האדם או המסמיכה אדם להשתמש בכוח סביר נגד נגדו ושנדרש בשלה צו שיפוטי, ולא ייתן הסכמתו לצו השיפוטי, אלא אם כן האדם נתן הסכמתו לכך לאחר שהאפוטרופוס הסביר לו את משמעות העניין. | | |
|  |  | שמירת מידע | | | 67ז. | (א) אפוטרופוס ישמור תיעוד לגבי החלטות מהותיות שקיבל בשמו של האדם שהוא אפוטרופסו ולגבי פעולות שפעל בענייניו. | | |
|  |  |  |  |  |  | (ב) השר רשאי לקבוע הוראות לעניין סעיף זה, ובכלל זה הוראות לעניין התקופות לשמירת התיעוד בהתאם לסוגי המסמכים שיקבע." | | |
| תיקון סעיף 68 | \*\*\*. | בסעיף 68 לחוק העיקרי – | | | | | | |
|  |  | (1) בכל מקום, במקום "החסוי" יבוא "האדם שמונה לו אפוטרופוס"; | | | | | | |
|  |  | (2) בסעיף קטן (א), במקום "ושל חסוי" יבוא "ושל אדם שמונה לו אפוטרופוס"; | | | | | | |
|  |  | (\*\*\*) בסעיף קטן (ב), בסופו יבוא "לאחר ששקל את חשיבות הטיפול, נחיצותו, דחיפותו, הפגיעה האפשרית באורח חייו ואת סיכויי השיפור באיכות חייו | | | | | | |
|  |  | (3) אחרי סעיף קטן (ב) יבוא: | | | | | | |
|  |  |  | "(ג) בפרק זה, למעט בסעיף 80, "אדם שמונה לו אפוטרופוס" – לרבות אדם שבית המשפט רשאי למנות לו אפוטרופוס, והוא אף כשעדיין לא הוברר אם נתקיימו התנאים למינוי." | | | | | |
| תיקון סעיף 69 | \*\*\*. | בסעיף 69 לחוק העיקרי, במקום "חסוי" יבוא "האדם שמונה לו אפוטרופוס". | | | | | | |
| תיקון סעיף 70 | \*\*\*. | בסעיף 70 לחוק העיקרי, במקום "חסוי" יבוא "אדם שמונה לו אפוטרופוס". | | | | | | |
| תיקון סעיף 72 | \*\*\*\*. | בסעיף 72 לחוק העיקרי, במקום "החסוי" יבוא "האדם שמונה לו אפוטרופוס". | | | | | | |
| תיקון סעיף 76 | 21. | בסעיף 76(2) לחוק העיקרי, במקום "והשלישי" יבוא "עד השלישי". | | | | | | |
| תיקון סעיף 77 | 22. | בסעיף 77 לחוק העיקרי – | | | | | | |
|  |  | (1) האמור בו יסומן "(א)", ובו "במקום "החסוי" יבוא "האדם שמונה לו אפוטרופוס"; | | | | | | |
|  |  | (2) אחרי סעיף קטן (א) יבוא: | | | | | | |
|  |  |  | "(ב) על שאלת תוקפם והיקפם של ייפוי כוח מתמשך לפי פרק שני1 או של הנחיות מקדימות למיופה כוח לפי הפרק האמור, יחול דין מקום מושבו של הממנה ביום עריכת ייפוי הכוח המתמשך; הוראות אלה לא יחולו לעניין שינוי, ביטול או פקיעה של ייפוי כוח מתמשך." | | | | | |
| תיקון סעיף 80 | 23. | בסעיף 80 לחוק העיקרי – | | | | | | |
|  |  | (1) ההגדרה "חסוי" – תימחק; | | | | | | |
|  |  | (2) בהגדרה "קרוב", לפני "אב" יבוא "בן זוג,"; | | | | | | |
|  |  | (3) בהגדרה ""מקום מושב", של אדם" במקום "וחסוי" יבוא "ואדם שמונה לו אפוטרופוס"; | | | | | | |
|  |  | (4) אחרי ההגדרה "מקום מושב" יבוא: | | | | | | |
|  |  |  | ""חוק זכויות החולה" – חוק זכויות החולה, התשנ"ו–1996[[16]](#footnote-16); | | | | | |
|  |  |  | "חוק שוויון זכויות לאנשים עם מוגבלות" – חוק שוויון זכויות לאנשים עם מוגבלות, התשנ"ח–1998[[17]](#footnote-17); | | | | | |
|  |  |  | "ייפוי כוח מתמשך" – כמשמעותו בסעיף 32ב(א); | | | | | |
|  |  |  | ""מעון" – כהגדרתו מעון בחוק הפיקוח על מעונות, התשכ"ה-1965 למעט מקום שהיה שאינו משמש למגורים; | | | | | |
|  |  |  | "השר" – שר המשפטים." | | | | | |
| תיקון סעיף 83 | 24. | בסעיף 83 לחוק העיקרי, האמור בו יסומן "(א)" ואחריו יבוא: | | | | | | |
|  |  | "(ב) שר המשפטים, בהסכמת שר הבריאות ובאישור ועדת החוקה חוק ומשפט של הכנסת, רשאי – | | | | | | |
|  |  |  | (1) לקבוע כללים למתן חוות דעת מומחה לצורך קביעת היותו של אדם בעל כשירות לעניין סעיפים 32י(יא) או 32יג(ג) או לצורך קביעת היותו מסוגל או לא מסוגל להבין בדבר, לעניין יכולתו של אדם להביע את דעתו ורצונו ולעניין יכולתו לקבל החלטות או לנהל את ענייניו בנוגע להליכים לפי חוק זה; | | | | | |
|  |  |  | (2) לקבוע סוגי מומחים נוסף על רופאים שיהיו מוסמכים לתת חוות דעת מומחה בעניינים האמורים בפסקה (1), כולם או חלקם, לרבות כללים בדבר הכשרה, מומחיות וניסיון; | | | | | |
|  |  |  | (3) לקבוע כללים בדבר העמדת רשימת מומחים שיהיו רשאים לתת חוות דעת מומחה בעניינים האמורים בפסקה (1); | | | | | |
|  |  |  | (4) לקבוע כללים הנוגעים לבעלי מקצוע כהגדרתם בסעיף 32י, לרבות כללים בדבר הכשרה, מומחיות וניסיון." | | | | | |
| תיקון התוספת | 25. | בתוספת לחוק העיקרי, במקום הכותרת יבוא: | | | | | | |
|  |  | "תוספת ראשונה". | | | | | | |
| הוספת תוספת שנייה | 26. | אחרי התוספת הראשונה לחוק העיקרי יבוא: | | | | | | |
|  |  | "תוספת שנייה | | | | | | |
|  |  | (סעיף 32ו(ה)) | | | | | | |
|  |  | חיקוקים שהסמכויות הנתונות בהם לאפוטרופוס יהיו נתונות גם למיופה כוח לפי פרק שני1:". | | | | | | |
| תיקון חוק השמות | \*\*\*. | בחוק השמות, התשט"ז–1956[[18]](#footnote-18), בסעיף 14, במקום "של חסוי" יבוא "של אדם שמונה לו אפוטרופוס או שבית המשפט רשאי למנות לו אפוטרופוס, והוא אף כשעדיין לא הוברר אם נתקיימו התנאים למינוי", ובמקום "החסוי" יבוא "האדם". | | | | | | |
| תיקון פקודת התעבורה | \*\*\*\*. | בפקודת התעבורה[[19]](#footnote-19), בסעיף 1, בהגדרה "בעל", בפסקה (4), במקום "חסוי" יבוא "אדם שמונה לו אפוטרופוס". | | | | | | |
| תיקון חוק הירושה | \*\*\*. | בחוק הירושה, התשכ"ה–1965[[20]](#footnote-20) – | | | | | | |
|  |  | (1) בסעיף 67א(א)(4), במקום "חסוי" יבוא "אדם שמונה לו אפוטרופוס, [[[או שבית המשפט רשאי למנות לו אפוטרופוס והוא אף כשעדיין לא הוברר אם נתקיימו התנאים למינוי"]]. | | | | | | |
|  |  | (2) בסעיף 135, במקום "וחסוי" יבוא "ואדם שמונה לו אפוטרופוס". | | | | | | |
| תיקון חוק מרשם האוכלוסין | \*\*\*. | בחוק מרשם האוכלוסין, התשכ"ה–1965[[21]](#footnote-21), בסעיף 30א, במקום "חסוי" יבוא "אדם שמונה לו אפוטרופוס". | | | | | | |
| תיקון חוק זכויות החולה | \*\*\*. | בחוק זכויות החולה, התשנ"ו–1996[[22]](#footnote-22), בסעיף 16, במקום סעיף קטן (ב) יבוא: | | | | | | |
|  |  | "(ב) על ייפוי כוח לפי סעיף זה ועל אופן עריכתו יחולו הוראות פרק שני1 לחוק הכשרות המשפטית והאפוטרופסות, התשכ"ב–1962, בשינויים המחויבים."  \*לדיון- התייחסות להסכמה של מיופה כוח בפני ועדת האתיקה. | | | | | | |
| תיקון חוק מידע גנטי | \*\*\*\*. | בחוק מידע גנטי, התשס"א–2000[[23]](#footnote-23) – | | | | | | |
|  |  | (1) בכל מקום, למעט בסעיפים 28ג ו-28ה – | | | | | | |
|  |  |  | (א) במקום "חסוי" יבוא "אדם שמונה לו אפוטרופוס", | | | | | |
|  |  |  | (ב) במקום "החסוי" יבוא "האדם שמונה לו אפוטרופוס"; | | | | | |
|  |  |  | (ג) במקום "לחסוי" יבוא "לאדם שמונה לו אפוטרופוס"; | | | | | |
|  |  |  | (ד) במקום "מחסוי" יבוא "מאדם שמונה לו אפוטרופוס"; | | | | | |
|  |  |  | (ה) במקום "בחסוי" יבוא "באדם שמונה לו אפוטרופוס"; | | | | | |
|  |  | (2) בסעיף 2 – | | | | | | |
|  |  |  | (א) לפני ההגדרה "אחראי על מחקר" יבוא: | | | | | |
|  |  |  |  | ""אדם שמונה לו אפוטרופוס" – לרבות אדם שבית המשפט רשאי למנות לו אפוטרופוס, והוא אף כשעדיין לא הוברר אם נתקיימו התנאים למינוי ;"; | | | | |
|  |  |  | (ב) בהגדרה ""פסול דין", "חסוי" ו"קטין"", המילה ""חסוי"" – תימחק; | | | | | |
|  |  | (3) בסעיף 28ג, במקום "בחסוי שהוא עובר" יבוא "בעובר שמונה לו אפוטרופוס או שבית המשפט רשאי למנות לו אפוטרופוס ,והוא אף כשעדיין לא הוברר אם נתקיימו התנאים למינוי "; | | | | | | |
|  |  | ׁׁׁ(4) בסעיף 28ה – | | | | | | |
|  |  |  | (א) בפסקה (1), במקום "חסוי, לרבות חסוי שהוא עובר" יבוא "אדם שמונה לו אפוטרופוס, עובר שמונה לו אפוטרופוס"; | | | | | |
|  |  |  | (ב) בפסקה (3), במקום "בחסוי שהוא עובר" יבוא "בעובר שמונה לו אפוטרופוס"; | | | | | |
|  |  |  | (ג) בפסקה (4), במקום "חסוי, לרבות חסוי שהוא עובר" יבוא "אדם שמונה לו אפוטרופוס, עובר שמונה לו אפוטרופוס". | | | | | |
|  |  |  | 1. אחרי פסקה (4) יבוא: | | | | | |
|  |  |  | "(5) בסעיף זה, "עובר שמונה לו אפוטרופוס" – לרבות עובר שבית המשפט רשאי למנות לו אפוטרופוס, והוא אף כשעדיין לא הוברר אם נתקיימו התנאים למינוי." | | | | | |
| תיקון חוק מגבלות על חזרתו של עבריין מין לסביבת נפגע העבירה | \*\*\*\*. | בחוק מגבלות על חזרתו של עבריין מין לסביבת נפגע העבירה, התשס"ה–2004 [[24]](#footnote-24), בסעיף 5 – | | | | | | |
|  |  | (1) בסעיף קטן (ב)(3), במקום "חסוי שמונה לו אפוטרופוס (בסעיף זה – חסוי)" יבוא "אדם שמונה לו אפוטרופוס" . | | | | | | |
|  |  | (2) בסעיף קטן (ג), במקום "בחסוי" יבוא "באדם שמונה לו אפוטרופוס", ובכול מקום, במקום "החסוי" יבוא "האדם כאמור". | | | | | | |
| תיקון חוק השתלת איברים | \*\*\*. | בחוק השתלת איברים, התשס"ח–2008[[25]](#footnote-25) – | | | | | | |
|  |  | (1) בסעיף 1, ההגדרה "חסוי" – תימחק; | | | | | | |
|  |  | (2) בסעיף 20 – | | | | | | |
|  |  |  | (א) בכותרת השוליים, במקום "מחסוי" יבוא "מאדם שמונה לו אפוטרופוס"; | | | | | |
|  |  |  | (ב) בכל מקום, במקום "חסוי" יבוא "אדם שמונה לו אפוטרופוס"; | | | | | |
|  |  |  | (ג) אחרי סעיף קטן (ב) יבוא: | | | | | |
|  |  |  | "(ג) לעניין סעיף זה, ""אדם שמונה לו אפוטרופוס" – לרבות אדם שבית המשפט רשאי למנות לו אפוטרופוס, והוא אף כשעדיין לא הוברר אם נתקיימו התנאים למינוי;". | | | | | |
|  |  | (3) בסעיף 25 – בכל מקום, במקום "חסוי" יבוא "אדם שמונה לו אפוטרופוס", "לחסוי" יבוא "לאדם כאמור", ובמקום "החסוי" יבוא "האדם כאמור". | | | | | | |
|  |  | (4) בסעיף 36, במקום "חסוי" יבוא "אדם שמונה לו אפוטרופוס". | | | | | | |
| תחילה | \*\*\*. | תחילתו של חוק זה שישה חודשים מיום פרסומו. | | | | | | |
| הוראות מעבר | \*\*\*. | (א) ייפוי כוח לפי חוק זכויות החולה שנערך לפני כניסתו לתוקף של חוק זה, ימשיך לעמוד בתוקפו/ אין בחוק זה כדי לגרוע מתוקפו של ייפוי כוח שניתן לפי חוק זכויות החולה לפני כניסתו של חוק זה לתוקף. | | | | | | |
|  |  | (ב) צווי אפוטרופסות לענייני גוף שניתנו עם כניסתו לתוקף של חוק זה – יראו אותם כצווים לעניינים אישיים; צווים לכלל ענייניו של חסוי יראו אותם כצווים שניתנו לעניין רכושו של אדם ולענייניו האישיים כל עוד לא נאמר אחרת בצו המינוי. | | | | | | |
|  |  | לדיון- האם נדרשת הוראת מעבר לעניין צוואות. | | | | | | |
| תקנות ראשונות | \*\*\* | תקנות ראשונות לפי סעיף 83(ב)(1) לחוק העיקרי כנוסחו בחוק זה יובאו לאישור ועדת החוקה, חוק ומשפט של הכנסת בתוך XXX מיום פרסומו של חוק זה. | | | | | | |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. [↑](#footnote-ref-1)
2. ס"ח התשכ"ה, עמ' 220. [↑](#footnote-ref-2)
3. דיני מדינת ישראל, נוסח חדש ..., עמ' ... [↑](#footnote-ref-3)
4. ס"ח התשמ"א, עמ' 136. [↑](#footnote-ref-4)
5. ס"ח התשס"ו, עמ' 58. [↑](#footnote-ref-5)
6. ס"ח התשכ"ה, עמ' 63. [↑](#footnote-ref-6)
7. ס"ח התשנ"א, עמ' 58. [↑](#footnote-ref-7)
8. ס"ח התשל"ב, עמ' 176. [↑](#footnote-ref-8)
9. דיני מדינת ישראל, נוסח חדש 30, עמ' 594. [↑](#footnote-ref-9)
10. ס"ח התשנ"ו, עמ' 152. [↑](#footnote-ref-10)
11. ס"ח התשל"ז, עמ' 158. [↑](#footnote-ref-11)
12. ס"ח התשט"ו, עמ' 126. [↑](#footnote-ref-12)
13. ס"ח התשי"ח, עמ' 92. [↑](#footnote-ref-13)
14. ס"ח התשל"ב, עמ' 176. [↑](#footnote-ref-14)
15. ס"ח התשנ"ה, עמ' 366 [↑](#footnote-ref-15)
16. ס,ח התשנ"ו, עמ' ... [↑](#footnote-ref-16)
17. ס"ח התשנ"ח, עמ' ... [↑](#footnote-ref-17)
18. ס"ח התשט"ז, עמ' 94; התשע"ד, עמ' 745. [↑](#footnote-ref-18)
19. דיני מדינת ישראל, נוסח חדש 7, עמ' 163; ס"ח התשע"... [↑](#footnote-ref-19)
20. [↑](#footnote-ref-20)
21. [↑](#footnote-ref-21)
22. ס"ח התשנ"ו, עמ' ...; התשע.... [↑](#footnote-ref-22)
23. ס"ח התשס"א, עמ' 1766; ..... [↑](#footnote-ref-23)
24. ס"ח התשס"ה, עמ' [↑](#footnote-ref-24)
25. ס"ח התשס"ח, עמ' 394; התשע... [↑](#footnote-ref-25)